Фаришталар одамларга бу дунёда кўринмаслиги ҳақида\nТавҳид форуми » Ақида » Иймон асослари\nМалоикаларнинг Сурияга нозил бўлаётгани ҳақида\nСўровчи: Фазилатли шайх, ҳафизакумуллоҳ. Савол берувчи айтадики: бир даъватчи чиқиб ўз хутбасида Сурияга малоикалар нозил бўлди ва у ердаги малоикалар кўрсатилган видео чиқди. Ҳурматли шайх, бунга қандай мулоҳаза билдирасиз?\nСўровчи: Савол берувчи айтадики, ҳафизакумуллоҳ, бир даъватчи ўз хутбасида Сурияга малоикалар нозил бўлди деб айтибди.\nШайх: Машааллоҳ. Ҳа.\nСўровчи: Ва у ердаги малоикалар кўрсатилган видео чиқди.\nШайх қайта сўрадилар …\nШайх: Яъни улар уни видеога туширишибдими?\nШайх: Эҳтимол шайтонлар келиб биз малоикалармиз деб айтишгандир. Ҳа.\nСурия халқида хайр бор иншааллоҳ, уларда яхшилик бор. Шубҳасиз улар мазлумдир ва уларга нисбатан жиноят қилинди. Лекин малоикалар фақатгина Росулларга нозил бўлади, алайҳимуссолату вассалам. Улар содиқ мўминларга тушишлари мумкин, лекин у (мўмин)лар уларни кўришмайди. Ким экан у уларни кўриб: «Малоикалар нозил бўлди» деб айтган?! Уларни ҳеч ким кўрмайди. Ҳа (шундай).\nRE: Фаришталар одамларга кўринмаслиги ҳақида\nШайх Фалаҳ ибн Исмоил Мандакар ҳафизаҳуллоҳ\nБиз Сурияда малоикаларни кўрдик?!\nБундан кўпроғи уларнинг «Шом ерлари ва Дамашқ ерларига, Сурияга малоикалар нозил бўлди» деганларидир. Улар айтишдики: «Биз уларни кўрдик!» Қандай? «Уларнинг юзлари оқ! Баданлари оқ! Отлари оқ! Қиличлари оқ!» Уларнинг гапирмаган ягона нарсаси «Отларнинг юзи ва сийдиги оқ» эканидир. Эй одамлар, собит-барқарорлик қани, ақоид қани, асослар қани, ақида қани? Қани?! Йўқолди, йўқолди, барчаси йўқолди. Мана шу фитнадир. Биз асосларимизни йўқотдик. Аллоҳга қасамки, эй биродарларим, малоикаларга бўлган ақидамиз шуни тасдиқлайдики, ҳатто агар малоикалар нозил бўлишса ҳам биз уларни кўра олмаймиз. Малоикалар икки ҳолатга эгалар: улар ғайбий суратда нозил бўлишади. Бундай ҳолатда сен ҳам, отанг ҳам, доданг ҳам буни кўра олмайди. Нега? Чунки бу ғайбдан. Бизда ғайб олами ва гувоҳ бўлиб турган олам бор. Роббимиз жалла ва аъла иккисини ҳам, ғайб ва шаҳодат оламини билгувчироқ. Ғайб ва шаҳодатни (яъни яширин ва ошкора нарсаларни) Яратгувчисидир. Ғайб ва шаҳодат. Ғайб шаҳодатга ошкор бўлиши мумкин эмас. Амри маҳол! Пайғамбарлардан бошқа, сен пайғамбармисан? Унда сен ғайбни ҳеч қачон кўра олмайсан. (У) ғайб ва шаҳодатни (яъни яширин ва ошкора нарсаларни) билгувчидир. «Фақат Ўзи рози бўлган пайғамбарнигина (Ўзининг ғайбидан сир-асрорининг айримларидан огоҳ этар)» (Жин: 27). «(У зот) ғайбни билгувчидир. Бас, Ўз ғайбидан бирон кимсани огоҳ қилмас» (Жин: 26). Бу Қуръон ояти! Сен қандай қилиб малоикаларни кўра оласан?!\nБиринчи ҳолат, ғайб ҳолати. Аллоҳга қасамки сен уни ҳеч қачон кўра олмайсан. Жибрил Масжидун-Набийда Набий соллаллоҳу алайҳи ва салламга келди. У (Жибрил) у зотга: «Эй Муҳаммад, амин денг» деди, у зот: «Амин!» дедилар. Жибрил дуо қилаётган эди ва Муҳаммад соллаллоҳу алайҳи ва саллам «Амин!» деётган эдилар. Саҳобалар бирор нарсани кўришдими? Ҳеч қачон! Илло агарда сен саҳобалардан афзал бўлсанг (балки кўра оларсан). Муҳаммад соллаллоҳу алайҳи ва салламдан бошқа ҳеч ким буни кўра олмайди. Муҳаммад (соллаллоҳу алайҳи ва саллам) ғайбни кўра олади. Аммо агар малоикалар нозил бўлишса ва бошқа кўринишда бўлишса, малоикалар бошқа кўринишга кира оладилар, агар улар тушишса ва шаҳодат олами суратидаги суратда бўлишса, ҳеч қанақаси унинг малоика эканини фарқлай олмайсан, сен ҳам, отанг ҳам, доданг ҳам. Аллоҳга қасамки бунга қодир бўлмайсан. Улар «Аллоҳга қасамки, Шом ва Дамашққа малоикалар нозил бўлди» деган ривоятни олиб келган аввалги кунданоқ мен уларга шуни айтдим. Бу нимаси? (Улар айтишдики) «Шундай экан уларни олдига борайлик». Қандай қилиб? Улар айтишдики, (бунинг) сурати бор. Эй одамлар, Аллоҳдан қўрқинглар. Бизда икки ҳолат бор. (Биринчиси) ғайб ҳолати, Аллоҳга қасамки у кўринмайди. (Иккинчиси) шаҳодат ҳолати, агар улар шаҳодат (олами) кўринишида келишса, унда уни кўрган барча унинг малоика эканини фарқлай олмайди. Жибрил саҳобалар ҳузурига кирди. Умар ва Умардан бошқалар айтишдики: «Ҳузуримизга КИШИ келди...» Кирган ким эди? У Жибрил эди. У бошқа кўринишни олган эди. У бошқа кўринишни олганида у (саҳоба)лар у олган суратида кўришди. «Кийимлари оппоқ, сочи қоп-қора, биздан бирор киши уни танимайдиганва сафар асорати йўқ бўлган бир одам...». Унда мана шу барча ғайриоддий нарсалар намоён бўлди, аммо шу билан бирга саҳобалар унинг малоика эканини фарқлай олишмади. У ғалати ҳолатда келди, Расулуллоҳга яқин ўтирди ва Пайғамбаримиз соллаллоҳу алайҳи ва саллам тиззаларига қўлини қўйди. Ғаройиб, аммо шу билан бирга улар (унинг малоика эканини) фарқлай олишмади, ҳатто Умар ҳам. Умар келган (одам)ни малоикалардан эканини фарқлай олмади. Шундай экан, сен у нозил бўлганнинг малоика деб хулоса қиладиган кимсан?\nУларнинг ривоят қилишларига қараганда, ўша «малоикалар» оқ либосда, ҳамма нарсаси оқ, оқ, оқ, экан. Уларнинг фикрича барча нарсаси оқ малоика бўлар экан. Бу шайтон бўлиши мумкин. Бу асослар бобидан ва мен одамларни унга даъват қила оламан.\nШунингдек, бошқа жиҳатдан қарасак, Аллоҳга қасамки агарда малоикалар нозил бўлганида ва Аллоҳ малоикаларга Дамашққа нозил бўлишни амр қилган бўлганида, бугунги кунда Башар (ал-Асъад) ҳам, отаси ҳам йўқ бўлиб кетган бўларди. Чунки малоикалар нозил бўлишса, бунинг маъноси иш ҳал бўлди деганидир! (Малоикалар) Бадрга нозил бўлишди ва жанг ҳал бўлди. Малоикалар нозил бўлди ва Башар қотилликлардан кейин бир неча ойдан бери ўша ерда.\nЭй одамлар, асосларимиз қани, ақидамиз қани? Мана шу барча ҳаёллар келди ва биздаги асосларимиз йўқолди. Қачон уйғонамиз, эй биродарлар?!\n"Уч асос шарҳи" китобидан иқтибос\nБалки малоикалар жисм ва шаклга эга. Аллоҳ таоло ато этган қудрат-иқтидор билан турли шаклга кира оладилар. Шунинг учун Жаброил алайҳиссалом Пайғамбар соллаллоҳу алайҳи ва салламнинг ҳузурларига эркак киши суратида келганлар. Аллоҳ таоло уларга одам болаларининг фойдаси деб турли шаклга кира олиш қудратини ато этган. Чунки одам болалари фаришталарни Аллоҳ таоло яратган аслий хилқатда кўришга тоқатлари етмайди. Балки одамларга раҳмат ўлароқ Пайғамбар соллаллоҳу алайҳи ва салламнинг ҳузуларига эркак киши суратида келишарди. Инсонлар уларни ўз суратлари ва ҳақиқий кўринишларини фақат азобланиш онлари кўрадилар. Аллоҳ таоло шундай деди: «Улар фаришталарни кўрадиган кунни (яъни, қиёмат кунини эсланг)! У Кунда жиноятчи кимсалар учун бирон хушхабар бўлмас» (Фурқон: 22). Ўлим соатларида ҳам инсон уларни, хоссатан ўлим фариштасини ўз кўзи билан кўради. Бироқ ҳаёт экан уларни кўролмайди. Чунки уларни кўришга тоқати етмайди. Аллоҳ таоло уларни нурдан, шайтонни Қуръонда келгандек оловдан, одамни эса тупроқдан яратган. Аллоҳ таоло ҳар бир нарсага Қодирдир.\nRE: Фаришталар одамларга бу дунёда кўринмаслиги ҳақида\nМенинг саволим: Бугунги кунда фаришта бизга кўриниши мумкинми?\nФаришта бизга кўриниши мумкинми?\nЗаққум дарахти ҳақида 0812 1 3,366 01-09-2016 17:27\nЖаннатнинг дарвозалари ҳақида Admin 0 3,407 12-27-2013 22:20\nОхират ҳаётини инкор этувчилар ҳақида Admin 0 3,818 10-27-2011 16:29\nТекущее время: 01-21-2019, 04:13 Работает на MyBB, © 2002-2019 MyBB Group. Theme by Justin S. Modified By Tavhid.com


Ўзбекистонда 15 январь куни ҳаво ҳарорати 20 даражагача кўтарилади - Darakchi\nЎзбекистонда 15 январь куни ҳаво ҳарорати 20 даражагача кўтарилади\nЖАМИЯТ 14.01.2021, 15:06\n«Ўзгидромет» 15 январь, жума куни кутилаётган об-ҳаво маълумотини эълон қилди.\nТошкентшаҳрида ҳаво бир оз булутли бўлади, ёғингарчилик кутилмайди. Кечаси ва эрталаб туман тушиши мумкин. Шамол шарқдан 3—8 метр/секунд тезликда эсади. Ҳарорат кечаси 0—2 даража илиқ, кундузи 15—17 даража илиқ бўлади.\nҚорақалпоғистонРеспубликаси ва Хоразмвилоятида ҳаво бир оз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7—12 метр/секунд тезликда эсади. Ҳарорат кечаси 2 даража совуқ—3 даража илиқ, кундузи 7—12 даража илиқ бўлади.\nБухоро ва Навоийвилоятларида ҳаво бир оз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7—12 метр/секунд тезликда эсади. Ҳарорат кечаси 0—5 даража илиқ, кундузи 13—18 даража илиқ бўлади.\nТошкент, Сирдарё, Самарқанд, Жиззахвилоятларида ҳаво бир оз булутли бўлади, баъзи жойларда ўзгариб туради, ёғингарчилик кутилмайди. Айрим жойларга туман тушиши мумкин. Шамол шарқдан 7—12 метр/секунд тезликда эсади. Ҳарорат кечаси 0—5 даража илиқ, баъзи жойларда 2 даража совуққача, кундузи 13—18 даража илиқ бўлади.\nҚашқадарё ва Сурхондарёвилоятларида ҳаво бир оз булутли бўлади, ёғингарчилик кутилмайди. Баъзи жойларга туман тушиши мумкин. Шамол шарқдан 7—12 метр/секунд тезликда эсади. Ҳарорат кечаси 1—6 даража илиқ, кундузи 15—20 даража илиқ бўлади.\nАндижон, Наманган, Фарғона вилоятларида ҳаво бир оз булутли бўлади, баъзи жойларда ўзгариб туради, ёғингарчилик кутилмайди. Айрим жойларга туман тушиши мумкин. Шамол шарқдан 5—10 метр/секунд тезликда эсади. Ҳарорат кечаси 2 даража совуқ—3 даража илиқ, кундузи 10—15 даража илиқ бўлади.\nРеспубликанинг тоғли ҳудудларида ҳаво бир оз булутли бўлади, баъзи жойларда ўзгариб туради, ёғингарчилик кутилмайди. Айрим жойларга туман тушиши мумкин. Қор кўчиши хавфи бор. Шамол шарқдан 7—12 метр/секунд тезликда эсади. Ҳарорат кечаси 2 даража совуқ—3 даража илиқ, кундузи 10—15 даража илиқ бўлади.


Судланганларнинг яқинлари Тожикистон президентига мурожаат қилди\nТожикистон шимолидаги Исфара туманида озодликдан маҳрум этилганларнинг қариндошлари суд ҳукмидан норози бўлиб, республика президенти Имомали Раҳмон номига мактуб йўллади.\nМактубга қўл қўйганлардан бири Умид Ваҳобовнинг айтишича, 11 йилга озодликдан маҳрум этилган укаси Ғанижон Ваҳобовнинг ҳеч қандай айби йўқ.\n- Адолатсиз суд бўлди. Укамни террорчилар гуруҳига қўшишди. Биз Олий суд қарори билан рози эмасмиз. Бирорта ҳам гувоҳ йўқ, далил йўқ. Укам ҳеч бир жиноий гуруҳга аъзо бўлмаган. Қўлига қурол ҳам олмаган, оддий намозхон эди, холос. Конституция, инсон хуқуқлари ва эркинлиги кафили ҳисобланмиш президентга ёзган мактубимизда суд қарори бекор қилиниб, адолатли хукм чиқарилишини сўраганмиз. Агар макубимиз жавобсиз қолса, Душанбега - президент ҳузурига борамиз, ўз ниятимиздан қайтмаймиз, - деди Умид Ваҳобов.\nСудланган яна бир тожикистонликнинг онаси прокурор унга яхши гаплар гапириб, “суд адолатли қарор чиқаради”, дея ёлғон гапирганлигини айтади.\n- Исфара шаҳар прокуроридан тортиб то вилоят прокуратурасигача бордим. Прокурорлар мени юпатишди, “ҳаммаси яхши бўлади”, дейишди. Ўғлимни эса 12 йилга қамашди. Ҳамма гаплари ёлғон экан. Энди охирги умидимиз президент бўлиб қолди, бошқа кимга ҳам арзимизни айтамиз. Фарзандимнинг ҳеч қандай айби йўқ, - дейди онахон.\nРеспубликадаги нотинч вазият куч ишлатар тизимлар томонидан ўтказаётган қама-қама амалиёти айрим тожикистонликларни ватанини тарк этишга мажбур қилмоқда. Биринчи навбатда, меҳнат мухожирлигида бўлган тожикистонликлар оилаларини олиб кетишмоқда. Сўнгги беш ойи мобайнида биргина Сўғд вилоятида 70 га яқин тожикистонлик терроризмда гумонланиб ҳибсга олинган.\nШу кунларда Тожикистондаги аэропорт, темирйўл ва автовокзалларига йўлингиз тушса, кўплаб тожикистонликларнинг республика ташқарисига отлангани гувоҳи бўласиз. Илгари самолёту поездлар мусофирларга тўлмай кетарди. Бугунги кунда Тожикистондан Россия ёки Дубайга йўлкира 30 фоизга ошган бўлса-да, билетлар бир ой олдинга сотиб бўлинган.\n- Биз урушни бошимиздан кечирдик. Уруш нималигини яхши биламиз. Ўшанда ҳам мана шундай, дам у ерда, дам бу ерда портлашлар бўлди. Кейин уруш бошланди. Фарзандлар катта бўлиб қолган, ўқиши керак, - дейди исфаралик Муҳсин.\nСуҳбатдошларимизнинг кўпчилиги Марказий Осиёда тинчлик бўлишига ишонмасликларини айтишади. Уларнинг сўзларига кўра, токи Марказий Осиё давлатлари раҳбарлари янгиланиб, бирлашмас экан, турли низолар чиқаверади.\nРашт туманидан Хўжанд шаҳрига оиласи билан келган Маҳмадуллоннинг айтишича, у ерда тирикчилик қилиш у ёқда турсин, яшашнинг иложи бўлмай қолди.\n- Ҳозир Раштда аҳолидан кўра аскарлар кўп. Раштликларнинг ўзи Россига кетган фарзандлари ҳисобидан тирикчилик қиларди. Энди бўлса, бу аскарлар бориниям олишмоқда. Хўжандда қариндошимиз бор. Озгина яшаб турайлик, тинчлик бўлмаса, бу ердан Россияга кетамиз, - дейди Маҳмадулло.\nНовосибирск шаҳридаги Сомониён тожиклар жамияти раисининг айтишича, у ерда меҳнат қилаётганларнинг асосий қисмини жанубликлар ташкил этади. Айни пайтда Россиянинг Сибирига Тожикистондан кўчиб келаётганлар сони ортиб бормоқда.


“ЁШЛАР ВА ЭКОТУРИЗМ” ФОРУМИ | Ўрмон хўжалиги давлат қўмитаси расмий веб сайти\n“ЁШЛАР ВА ЭКОТУРИЗМ” ФОРУМИ\nЎзбекистон Республикаси Ўрмон хўжалиги давлат қўмитаси ҳамда Ўзбекистон Ёшлар ишлари агентлиги ҳамкорликда “Ўрмон ва ёшлар” лойиҳаси доирасида “ЁШЛАР ВА ЭКОТУРИЗМ” форумини ташкил қилди.\nФорумда 200 нафардан ортиқ ёшлар, Миллий табиат боғлари ва овчилик хўжаликлари вакиллари, олимлар, вазирлик ва идоралар вакиллари иштирок этди.\nФорум ишида энг аввал, иштирокчилар “Яхшидан боғ қолади” эзгу ғоясини ёшларимизга сингдириш, уларни инсонийлик руҳида тарбиялаш мақсадида “Янги Зомин ёшлар боғи”ни ташкил этиш учун манзарали дарахт кўчатлари экишди.\nМамлакатимизнинг бетакрор табиати, ҳайвонот олами, гўзал манзаралари нафақат мамлакатимиз аҳолисини балки бутун жаҳонни ҳам қизиқтирмасдан қолмаяпти.\nШу боис, туристларга қулай шароитлар яратиш, зарур инфратузилмаларни ташкил қилиш, қизиқарли туристик маршрутларни ишлаб чиқишга илмий ёндошиш мақсадида бир гуруҳ олимлар, ёшлар ва соҳа вакиллари иштирокида илмий-амалий семинар бўлиб ўтди.\nТабиатимиз неъматларидан ёшларни бахраманд қилиш, ўрмонларимизда етиштирилаётган маҳсулотлар ва уларнинг салоҳиятини кенг оммага намойиш қилиш мақсадида ўрмон хўжалиги маҳсулотлари кўргазмаси ҳам ташкил қилинди.\nМиллий табиат боғлари ва овчилик хўжаликлари бошқармаси таркибидаги 4 та Миллий табиат боғлари ва 10 та Овчилик хўжаликлари томонидан 2021-2022 йилларда амалга оширилиши режалаштирилган турли лойиҳалар тақдимоти ҳам ушбу форум дастуридан ўрин олди.\nЁшлар ўртасида спортни кенг тарғиб қилиш, аҳоли саломатлигини мустаҳкамлаш мақсадида “Ўрмон хўжалиги давлат қўмитаси раиси кубоги” учун спорт ўйинлари ҳам иштирокчиларга юқори кайфият бахш этди.\nБундан ташқари, форум ишида иштирокчиларни Зомин табиат миллий боғининг гўзал манзаралари бўйлаб экотуристик саёҳат шунингдек, форум иштирокчиларини тақдирлаш тадбирлари ҳам бўлиб ўтди.\n← Жорий йилнинг 24 май куни Ўзбекистон Республикаси Ўрмон хўжалиги давлат қўмитаси мажлислар залида раис аппарат йиғилиши бўлиб ўтди “ЎЗБЕКИСТОННИНГ ШВЕЦАРИЯСИ” →


2. Буларнинг муқобилида Аллоҳга, У зотнинг ваҳдониятига, фаришталарига, китобларига, элчиларига, ва қиёмат кунига иймон келтириш каби ақийдавий ҳукмлар бор. Буларни «ақийдага оид ҳукмлар» дейилади.\n3. Ростгўйликнинг вожиблиги ва ёлғоннинг ҳаромлиги каби руҳий тарбияга оид ахлоқий ҳукмлар ҳам бор. Бу каби ахлоққа оид ҳукмлар билан шуғулланувчи илмни «тасаввуф» ёки «тарийқат» ҳам дейилади.\nУсулий олимнинг амали.\nУсулул фиқҳ олимининг вазифаси жузъий ҳукмларни ишлаб чиқаришга олиб борадиган куллий-умумий қоидаларни излашдир. Фақиҳнинг вазифаси усулий қоидаларни ишга солиб, жузъий далиллардан шаръий ҳукмларни ишлаб чиқишдир.\nУсулул фиқҳнинг мавзуси икки ишда ўз аксини топади.\nБиринчиси, шаръий далиллар билан ишлаш бўлиб, уларни жузъий ҳукмларни истинбот қилиш учун асбоб сифатида кўради.\nИккинчиси, шаръий ҳукмларни усулул фиқҳ олими истинбот самараси сифатида кўради. Бу ҳам далиллар ёрдамида собит бўлади. Усулийлар: усулул фиқҳ илмининг мавзуси далилларнинг собит бўлиши жиҳатидан ҳосил бўлган шаръий ҳукмлардир, дейдилар.\nФиқҳ, аввал айтилганидек, тафсилий далиллардан касб қилиб олинган амалий шаръий ҳукмларни ўргатадиган илмдир. Ёки бошқача қилиб айтганда, тафсилий далиллардан касб қилиб олинган амалий шаръий ҳукмлар мажмуасидир. Бу илм ибодатларга, тоҳаратга, муамалотга, шартномаларга, шаръий жазоларга ва якка шахсга, оилага, васиятга, вақфга ва меросга тегишли бўлган ҳукмларга алоқадор вожиб, мандуб, ҳаром, макруҳ, ва мубоҳ каби барча нарсаларни ўз ичига олади.\nФақиҳ олим жузъий нарсаларга усулий қоидаларни татбиқ қилади. Натижада, у Аллоҳнинг «намозни адо қилинглар» сўзидан намознинг фарзлигини истинбот қилиб олади ва «ўғри эр ва ўғри аёл, бас, иккисининг ҳам қўлини кесинглар» оятидан ўғриликнинг ҳаромлигини истинбот қилиб олади.\nФиқҳнинг мавзуси мукаллаф банданинг амали шаръий аҳкомларда қандай собит бўлганлигига қаратилган бўлади. Фақиҳ – мукаллаф банданинг савдо, ижара, гаров, ваколат, намоз, рўза, иқрор, шаҳодат, васият, жарима, одам ўлдириш, бировни туҳмат билан айблаш, ўғрилик, зино ва ўзганинг молини ноҳақ ейиш каби амалларини текшириш билан шуғулланади.\nУсулул фиқҳни билишдан мақсад:\nУсулул фиқҳ илмининг асосий мақсади тафсилий далиллардан олинган амалий шаръий аҳкомларга ўз қоидаларини татбиқ қилиши учун мужтаҳидга имкон яратиб беришдир. Ким ижтиҳод даражасига етган бўлса, ана шу кимса усул қоидаларини ишга солган ҳолда, хоҳ очиқ, хоҳ махфий бўлсин, шаръий насс – матнларни фаҳмлайди ва аҳкомлар далолат қиладиган нарсаларни билиб олади. Шу билан бирга, унда қиёс, истиҳсон, истисҳоб, истислоҳ ва бошқа шу каби масдарлардан фойдаланиб янги пайдо бўлган масалаларни ечишда имкон пайдо бўлади.\nАммо, ижтиҳод даражасига етмаган уламолар усулул фиқҳ илмидан аҳкомларни истинбот қилиш йўлларини ўрганишда фойдаланадилар. Бу илмни янги пайдо бўлган масалаларда катта имомларнинг қоидаларига асосланиб ҳукм чиқаришга ишлатадилар.\nФиқҳ илмининг мақсади мукаллафларнинг ҳаётига ҳалол ва ҳаромни баён қилиб бериш учун шаръий ҳукмларни татбиқ қилишдир. Инсонлардан содир бўладиган сўзлар, амаллар, воқеалар ва тортишувларнинг шаръий ҳукмини билиш учун олим, қози ва муфтийлар қиладиган иш фиқҳдир.\nУсулул фиқҳ илмининг олинган жойи.\nУламоларимиз усулул фиқҳ илмини шариат аҳкомларининг ҳақийқатларидан ва тасаввуротларидан олганлар. Уларнинг тафсилотларидан эмас. Улар бу илмни Калом илмидан олганлар. Шунингдек, уламоларимиз бу илмни яна араб тили сўз бойлигидан ташкил топган истинбот қоидаларидан олганлар. Чунки, мана шу тилда икки аслий шаръий масдар Қуръон ва Суннат келгандир.\nШариатнинг мақсадларини, мужтаҳидларнинг ҳақийқат ва мажозни билиш имкониятларини, очиқ ва киноя иборалар орасини ажратишни, умум ва хос ибораларни, муштарак лафзларни, мутлақ ва муқаййад орасидаги фарқни, мантуқ (нутқ қилинган) ва мафҳум(фаҳм қилинган)ни ҳам мана шу луғат орқали биламиз. Буларнинг барчаси луғат илмининг баҳслари ҳисобланади.\n5 йил аввал 2423 fiqh.uz


АҚШ Польшага Patriot ракеталарга қарши мажмуаларини етказиб беради\n09:51 / 18.11.2017\nАҚШ Польшага 10,5 млрд долларлик Patriot ракеталарга қарши мажмуаларини етказади. Бу ҳақда АҚШ мудофаа вазирлигининг ҳарбий ҳамкорлик бошқармаси маълум қилди.\n“Давлат департаменти Польшага ҳаво ва ракета ҳужумига қарши, "3+" конфигурациядаги, модернизация қилинган сенсорли Patriot тизимлари етказиб берилишини маъқуллашга қарор қилди”, дейилган хабарда.\nИюль ойи бошида Польша ва АҚШ мудофаа вазирликлари Варшавага Patriot мажмуаларини етказиб бериш бўйича келишувни имзолашган. Ушбу ҳужжат имзоланиши АҚШ президенти Дональд Трампнинг Варшавага ташрифи вақтида амалга оширилган. Ҳужжатда кўрсатилишича, мажмуалар Польшага 2022 йилгача етказиб берилади.\nАввалроқ Польша мудофаа вазири Антони Мачеревич Польша ҳукумати Patriot’ни ишлаб чиқарувчи Raytheon компаниясидан мажмуаларнинг кўзланган муддатдан аввалроқ – 2019 йилгача етказиб берилиши бўйича таклиф олганини маълум қилган.\nАҚШ Польша Patriot


07.03.2021 20:22 0 2300\nСуриянинг SANA давлат агентлиги хабарига кўра, Суриянинг Хама вилояти шарқида террорчилар томонидан жойлаштирилган иккита минанинг портлаши натижасида камида 18 киши ҳалок бўлди, уч киши жароҳат олди.\nAгентлик маълумотларига кўра, портлаш ас-Саломия шаҳри яқинидаги Вади ал-Aзиб ҳудудида содир бўлган.\nСуриядаги қуролли тўқнашув 2011 йилдан бери давом этмоқда. 2017 йил охирида Сурия ва Ироқдаги террорчилик гуруҳи устидан эришилган ғалаба эълон қилинди. Мамлакатларнинг айрим ҳудудларида жангариларни тозалаш ишлари давом этмоқда. Aйни пайтда сиёсий келишув, Сурияни тиклаш, шунингдек, қочқинларни қайтариш асосий вазифа ҳисобланади.\nХориж 22/03, 20:32\nХитойда худкуш бинони портлатди: қурбонлар бор\nҲодиса 19/03, 15:56\nҚарши туманида эркак аёлига аччиқ қилиб уйини портлатиб юборди


Дунё бўйлаб энг кўп кирилувчи 15 сайт номи маълум қилинди - XABARDOR.UZ\nAlexa дунёдаги энг қадимий ва нуфузли таҳлил компанияларидан бири ҳисобланади. Компания экспертлари суткалик ўртача аудитория ҳамда саҳифаларнинг сўнгги уч ойдаги кўрилишидан келиб чиқиб, сайтларни баҳолайди. Рейтинг тузишдан аввал бутун дунё бўйлаб 30 миллион ресурс маълумотлари таҳлил қилиб чиқилади. Hi-tech-mail.ru нашри Alexa рейтинги ҳақида маълумот берди.\nМанбага кўра, бугунги кунда энг кўп кириладиган сайт - Google.com.\nУнинг ҳинд версияси - еттинчи поғонада, япон версияси эса - ўн биринчи ўринда. Дарвоқе, Хитойнинг Baidu қидирув сайти мазкур рўйхатнинг тўртинчи, Wikipedia эркин энциклопедияси эса - бешинчи ўрнидан жой олди.\nҚуйида энг кўп кириладиган сайтларнинг умумий рейтинги тақдим этилади:\n«ВКонтакте» ижтимоий тармоғи Alexa рейтингида аввал 21-ўринда қайд этилганди, эндиликда у етти поғонага кўтарилди ва рўйхатнинг 14-ўрнидан жой олди.\nДунё аэропортларининг Wi-Fi пароллари киритилган ягона харита яратилди\nTelegram мессенжерида янги функциялар пайдо бўлди\nFacebook'нинг 5та энг йирик муваффақиятсизлиги


Саудия шаҳзодаси ва Jay-Z Россия стартапига 105 миллион доллар йўналтирди\n18:27 / 13.12.2016\nРоссиянинг JetSmarter стартапи смартфонлардан бизнес-жетларни банд қилиб қўйиш учун 105 миллион долларни жалб этди. Маблағлар рэп-ижрочи Jay-Z ва Саудия шаҳзодаси, шунингдек Британиянинг KZ Capital жамғармаси ва JetEdge бизнес-авиация оператори томонидан йўналтирилган. Бу ҳақда Wall Street Journal хабар берди.\nСервис хусусий самолётларда жойларни бронлаб, фойдаланувчиларга уларни мобил илова орқали харид қилиш имконини беради. Компания 50 йўналиш бўйича парвозни амалга ошириши мумкин. Илова орқали аэропортдан хусусий вертолёт буюртма қилиниши ҳам мумкин. Рўйхатдан ўтиш жараёнида бир марталик бадал пули 4 минг долларни ташкил қилса, ҳар йили аъзолик учун 11 минг доллардан воз кечиш талаб этилади.\nКомпания эса ўзининг қийматини 1,6 миллиард долларга баҳолаган. Жалб этилган маблағлар стартапни Ҳиндистон, Хитой ва Жанубий Америка бозорларида ривожлантириш учун сарфланади.\nМаълумот учун, JetSmarter’га 2012 йилда россиялик Сергей Петросов томонидан асос солинган. Айни дамда унда 3,1 минг самолёт рўйхатдан ўтган. Компания хизматларидан 2015 йилда деярли 35 минг йўловчи фойдаланди.\nSmart дўппи ҳақида эшитганмисиз?\n01:02 / 31.05.2018\n17:23 / 10.04.2018\n17:04 / 26.01.2018


Мукаммал қонунлар тараққиёт гарови | huquqburch.uz\nМукаммал қонунлар тараққиёт гарови\nҲуқуқий демократик давлат барпо этиб, жамиятда конституция ва қонун устуворлигига эришиш, инсон ҳуқуқларини ҳимоя қилиш ва қонуний манфаатларини таъминлаш борасида Ўзбекистон тараққиётнинг янги босқичига қадам қўйди.\nЯнги босқичда амалга оширилаётган ислоҳотлар ижтимоий ҳаётнинг барча жабҳаларини қамраб олган десак муболаға бўлмайди. Асосий мақсад – одамларни рози қилиш. Коррупцияга қарши аёвсиз курашиш. Инсон шаъни, қадр-қимматини улуғлаш. Мамлакатда ҳукм сураётган тинчликни янада мустаҳкамлаш. Аҳолининг турмуш даражасини кўтариш. Иқтисодиётни юксалтириш. Жамиятда илм, маърифатни юксак чўққиларга олиб чиқиш…\nАлбатта, бу рўйхатни биргина мақолага сиғдириш, унинг аҳамиятини очиб бериш қийин. Шу боис фақат ислоҳотларнинг ҳаётга татбиқ этилишида муҳим аҳамият касб этган норматив-ҳуқуқий ҳужжатлар хусусида фикр билдирмоқчимиз.\n«Норматив-ҳуқуқий ҳужжатлар тўғрисида»ги қонун 2012 йил 24 декабрда янги таҳрирда қабул қилинган. Унинг 3-моддасига кўра, норматив-ҳуқуқий ҳужжат ушбу қонунга мувофиқ қабул қилинган, умуммажбурий давлат кўрсатмалари сифатида ҳуқуқий нормаларни белгилашга, ўзгартиришга ёки бекор қилишга қаратилган расмий ҳужжатдир.\nНОРМАТИВ-ҲУҚУҚИЙ ҲУЖЖАТЛАРНИНГ ЕТТИТА ТУРИ БОР.\nБиринчиси – Ўзбекистон конституцияси.\nИккинчиси – Ўзбекистон қонунлари.\nУчинчиси – Ўзбекистон Олий Мажлиси палаталарининг қарорлари.\nТўртинчиси – Ўзбекистон президентининг фармон ва қарорлари.\nБешинчиси – Ўзбекистон Вазирлар Маҳкамасининг қарорлари.\nОлтинчиси – вазирликлар, давлат қўмиталари ва идораларининг буйруқ ва қарорлари.\nЕттинчиси – маҳаллий давлат ҳокимияти органларининг қарорлари.\nЎзбекистонда конституция ва қонунларнинг устуворлиги сўзсиз тан олинади. Мамлакат конституцияси олий юридик кучга эга ва Ўзбекистоннинг бутун ҳудудида қўлланади. Давлатнинг қонунлари ва бошқа норматив-ҳуқуқий ҳужжатлари конституция асосида қабул қилинади ҳамда унинг норма ва принципларига зид келиши мумкин эмас.\nНорматив-ҳуқуқий ҳужжатлар одатда қонун ҳужжатлари деб ҳам аталади ва улар Ўзбекистон қонун ҳужжатлари мажмуини ташкил қилади. Қонун ҳужжатлари асосан икки тоифага бўлинади. Биринчисига қонунлар, иккинчисига қонуности ҳужжатлари киради. Шундай қилиб, Ўзбекистон конституцияси ва қонунлари, Олий Мажлис палаталарининг қарорлари қонунлар саналади. Қонуности ҳужжатлар сирасига эса президентнинг фармон ва қарорлари, ҳукуматнинг қарорлари, вазирликлар, давлат қўмиталари ва идораларининг буйруқ ва қарорлари, маҳаллий давлат ҳокимияти органларининг қарорлари киради.\nДунёнинг кўп демократик давлатларида қонун ҳуқуқнинг асосий манбаи ҳисобланади. Ҳозирги замон юридик фани ва амалиётида қонун сўзи икки хил маънода қўлланади. Биринчиси – парламент томонидан (ёки референдум орқали) махсус тартибга мувофиқ қабул қилинган норматив-ҳуқуқий хужжат. Иккинчиси – ҳар қандай давлат органининг ўзида юридик нормаларни, мажбурий юриш-туриш қоидаларини мужассам этган юридик акти ёки норматив ҳужжати.\nШУНДАЙ ЭКАН, ҲУҚУҚНИНГ ЕТАКЧИ МАНБАИ СИФАТИДА ҚОНУННИНГ\nЎЗИГА ХОС ХУСУСИЯТЛАРИ НИМАЛАРДАН ИБОРАТ?\nБиринчидан, қонун – ўзида ҳуқуқ нормаларини мужассам этган норматив ҳужжат. Қолаверса, қонун давлат ҳокимияти олий органи (парламент, президент, ҳукумат, олий суд ва бошқалар) ёки умумхалқ қонун ижодкорлигининг самарасидир.\nИккинчидан, қонун жамиятдаги ўзига хос, энг муҳим аҳамиятга эга бўлган ижтимоий муносабатларни тартибга солади. Шунингдек, қонун олий юридик кучга эга, бу жиҳат уни қабул қилган органдан ташқари ҳеч қайси орган ёки мансабдор қонунни бекор қила олмаслигида ҳамда бошқа қонуности ҳужжатлари қонунга зид бўлмаслигида намоён бўлади.\nУчинчидан, қонун фундаментал аҳамиятга эга юридик ҳужжат. У бошқа давлат органлари ва судларнинг қонун ижодкорлиги учун маёқ, асос бўлиб хизмат қилади.\nПарламент тизимига эга давлатда қонунчилик тизимининг шаклланиши ҳам табиий жараён. Жамият қанча ривожланган бўлса, унда сифатли қонунларга шунча катта эҳтиёж сезилади. Содда қилиб айтганда, қонуннинг мазмуни энг аввало ҳуқуққа асосланган, яъни инсоннинг узвий, ажралмас ва табиий ҳуқуқларига мувофиқ бўлиши шарт.\nЖамият ҳаётининг барча соҳаларида қонун устуворлигини таъминлаш деганда давлат ва жамият ишларини бошқаришда ўзбошимчалик билан иш тутишга йўл қўйилмаслиги англашилади. Яъни, ҳокимият органлари ва мансабдорларининг қонунларда назарда тутилганидан ташқари ҳар қандай ҳолатда инсонларнинг шахсий хаётига аралашувига йўл қўйилмайди.\n«Қонунлар лойиҳаларини тайёрлаш ва Ўзбекистон Республикаси Олий Мажлисининг Қонунчилик палатасига киритиш тартиби тўғрисида»ги қонунга мувофиқ қонун лойиҳаларини тайёрлашда Ўзбекистон конституцияси, қонунлари ҳамда халқаро шартномаларининг принцип ва нормалари ҳисобга олинади. Лойиҳалар қонунчилик техникаси қоидаларига мос бўлиши керак. Акс ҳолда, бундай қонун лойиҳаси муҳокама қилинмайди.\nҚонун лойиҳасини тайёрлаш унинг концепциясини ишлаб чиқишдан бошланади. Концепцияда, биринчидан, юзага келган ижтимоий муносабатни ҳуқуқий тартибга солишнинг асосий ғояси, мақсади ва предмети; иккинчидан, ижтимоий муносабатларни ҳуқуқий тартибга солишнинг амалда бўлган қонунлар ҳамда бошқа норматив-ҳуқуқий ҳужжатлар таҳлили илова қилинган умумий тавсифи; учинчидан, қонун лойиҳасини ишлаб чиқиш зарурияти ва лойиҳанинг асосий қоидалари; тўртинчидан, бўлғуси қонуннинг ижтимоий-иқтисодий, ҳуқуқий ва бошқа оқибатлари тахмини белгиланиши керак.\nҚонун лойиҳаларини тайёрлашда халқаро ҳуқуқнинг умум эътироф этилган принцип ва\nнормалари ҳисобга олиниши, шунингдек, қонун билан тартибга солиш борасида бошқа давлатларнинг тажрибаси ўрганилиши лозим.\nБу вазифалар қонун талабларига мувофиқ биринчи навбатда қонунчилик ташаббуси ҳуқуқига эга субъектлар томонидан амалга оширилади. Ўзбекистон конституциясининг 83-моддасига мувофиқ қонунчилик ташаббуси ҳуқуқига Ўзбекистон президенти, ўз давлат ҳокимиятининг олий вакиллик органи орқали Қорақалпоғистон Республикаси, Олий Мажлис Қонунчилик палатаси депутатлари, Вазирлар Маҳкамаси, Конституциявий суд, Олий суд, Бош прокурор эгадир ва улар бу ҳуқуқни қонун лойиҳасини Қонунчилик палатасига киритиш орқали амалга оширади.\nЯна бир муҳим жиҳати бор. «Қонунлар лойиҳаларини тайёрлаш ва Ўзбекистон Республикаси Олий Мажлисининг Қонунчилик палатасига киритиш тартиби тўғрисида»ги қонунга мувофиқ қонунчилик ташаббуси ҳуқуқи субъекти лойиҳани Қонунчилик палатасига киритгунига қадар жамоатчилик фикрини ўрганишни, шу жумладан, фуқаролик жамияти институтларининг ва илмий-тадқиқот муассасаларининг вакиллари иштирокида ўрганишни ташкил этишга ҳақлидир. Қонун лойиҳаси бўйича жамоатчилик фикрини ўрганиш тартиби ва шакли қонунчилик ташаббуси ҳуқуқи субъекти томонидан мустақил белгиланади.\n«НОРМАТИВ-ҲУҚУҚИЙ ҲУЖЖАТЛАР ТЎҒРИСИДА»ГИ ҚОНУННИНГ\nБИР ҚАТОР ЎЗИГА ХОС ХУСУСИЯТЛАРИ МАВЖУД.\nБиринчидан, ушбу қонунда вазирликлар, давлат қўмиталари ва идораларнинг давлат рўйхатидан ўтказилмаган норматив-ҳуқуқий ҳужжатлари ижтимоий муносабатларни ҳуқуқий тартибга солиш учун асос бўлмаслиги ва ҳуқуқий оқибатга олиб келмаслиги, шунингдек вазирликлар, давлат қўмиталари ва идораларнинг мансабдорлари давлат рўйхатидан ўтказилмаган норматив-ҳуқуқий ҳужжатни жорий этгани учун маъмурий жавобгарликка тортилиши белгиланган. Албатта, бу мансабдорларнинг ушбу соҳадаги масъулиятини янада оширишга хизмат қилади.\nИккинчидан, қонунда норматив-ҳуқуқий ҳужжатларнинг сифатига ва эълон қилинишига ҳам қўшимча талаблар белгиланган. Хусусан, қонун лойиҳасини уни қабул\nқилувчи органга киритаётганда халқаро ҳужжатларнинг ва чет мамлакатлар қонун ҳужжатларининг, Ўзбекистон қонун ҳужжатларининг тегишли қоидаларини, муайян халқаро тажрибани Ўзбекистонда қўллаш мақбуллиги тўғрисидаги асосли таклифларни кетма-кетлик тартибида кўрсатган ҳолда таҳлилий-қиёсий жадвалларни тайёрлаш шарт. Бундай жадвалсиз киритилган қонун лойиҳаси кўриб чиқилмайди.\nУчинчидан, қонунда вазирликлар, давлат қўмиталари, идоралар ва маҳаллий давлат ҳокимияти органлари норматив-ҳуқуқий ҳужжатларининг электрон шакллари уларнинг расмий сайтларида эълон қилиниши шартлиги белгиланган, бу фуқароларнинг қабул қилинган норматив-ҳуқуқий ҳужжатлар тўғрисида тезкор ахборот олишида муҳим аҳамият касб этади.\nЮқоридагилардан кўриниб турибдики, ҳар қандай норматив-ҳуқуқий ҳужжатни, энг аввало қонунни тайёрлаш ва қабул қилиш кўп босқичли, сермашаққат жараён бўлиб, унинг лойиҳасини тайёрлашга масъул бўлган ваколатли шахслардан жуда юқори масъулиятни, малака, билим ва тажрибани талаб қилади.\nХулоса қилиб айтганда, Ўзбекистон президенти Шавкат Мирзиёевнинг 2020 йил 24 январь куни Олий Мажлисга қилган мурожаатида белгилаб берилган кенг қамровли ислоҳотларни амалга оширишда энг аввало сифатли қонунлар ва бошқа норматив-ҳуқуқий ҳужжатларни ишлаб чиқиш ва қабул қилиш, ижросини самарали ташкил этиш муҳим аҳамиятга эга.


Форум » Аёллар учун » Пазандачилик » Турли хил салатлар\nMohigul77 Дата: Пайшанба, 11.03.2010, 23:20 | Сообщение # 1\nЎзимизга бир неча савол бериб кўрайлик: «Биз тўғри овқатланамизми?», «Овқатларимиз саломатлигимиз учун етарлими?», «Овқатланиш тартибига риоя этамизми?». Очиғини айтиш керакки, кўпчилигимиз бу саволларга қониқарли жавоб беролмаймиз. Биз ўзимизнинг оқатланишимиз, ўз саломатлигимиз ҳақида етарли даражада қайғурмаймиз.\nСуронли, тез суръатли асримизда ҳаммамиз қаергадир шошамиз. Эрталаб ҳовлиқиб бир-икки тишам бутерброд еймиз, бир ҳўплам чой ёки кофе ичамиз-у, мактабга, институтга ёки ишга шошамиз. Тушликнинг ўрнига булочка, чипс, хот-дог, бир бўлак пицца билан «енгилгина овқатланамиз». Кўпинча вақтимизни қизғаниб, иш жойимизнинг ўзида кун бўйи «бир чашка кофе» билан иштаҳамизни бўғамиз. Кечки овқат вақти ҳам кўпинча овқатсиз ўтади. Лекин кечқурун, уйга қайтганимизда, ниҳоят, оч эканлигимизни сезамиз. Ана шунда уйқу олдидан бўлса-да, ўзимизга ҳақиқий «шохона базм» уюштирамиз.\nТартибсиз овқатланиш ёки уйқудан олдин кўп овқатланиш... Ёш организм бунга ҳозирча чидай олади. Вақт ўтиши билан қаердандир қат-қат бақбақалар орттирганимиз, қорин қўйганимиз, белимизда ёғ қатламлари пайдо бўлганини бирданига сезиб қоламиз. Аввалгидан кенгроқ кийим олиш муаммоси пайдо бўлади. Яна маълум вақтдан сўнг тобора энгашиш қийинлашаётганини, зинадан кўтарилаётганимизда ҳарсиллаётганимизни, бинога ёки транспортга чиққан заҳотимиз бўш ўриндиқ қидириб қолаётганимизни тушунамиз. Яқин ўртадаги дорихонага йўл борган сари таниш бўлиб қолади. Ана шундагина ўз саломатлигимиз ҳақида ўйланиб қоламиз.\nМаълумки, соғлом инсон - жамиятимизнинг энг катта бойлигидир. Саломатликни сақлаш, юқори иш фаолиятини таъминлаш ва тетик юриш учун инсон ҳар куни етарли даражада овқатланиши зарур. Бошқача айтганда, яхши овқатланиш - мустаҳкам соғлиқ гаровидир. Бизнинг организмга жуда кўп модда, таъкидлаш керакки, тўғри нисбатдаги моддалар зарур. Организмимиз маълум микдордаги оқсиллар, ёғ, углевод, минерал моддалар ва витаминларга муҳтож. Буларнинг ҳаммаси организмга овқат орқали киради.\nОзуқа маҳсулотларидан оқилона фойдаланамиз, деб ишонч билан айта олмаймиз. Баъзи бир моддаларни истеъмол қилишимиз физиологик меъёрдан ортиб кетган, маълумки, кўп овқатланиш ҳам, кам овқатланиш сингари саломатликка салбий таъсир қилади. Биз овқатларимизни иложи борича турли-туман қилишни ўрганишимиз керак. Буни салатлар воситасида амалга ошириш мумкин, уларнинг турлари сон-саноқсиз; гуштли, балиқли, сабзавотли, барра кукатли, қўзиқоринли, пишлоқли, мевали, аччиқ салатлар.\nУларда қанчадан-қанча фойдали моддалар борлигини айтмайсизми?!. Салатларда маҳсулотларнинг нисбати турли-туман булиб, ҳар қандай талабга жавоб бера олади. Афсуски, кўпинча салатлар фақат байрам дастурхонини безайди, оддий кунларда биз салатларни нисбатан кам истеъмол қиламиз. Ахир ҳар бир уй бекаси оиласининг имконияти ва таъбига мос келадиган салатларни танлаши мумкин-ку!\nСемизликка мойил кишиларга кўпроқ салатлар, айниқса, ёғсиз (қатиқли, кефирли, нордон шарбатли ва б.) қайлали салатлар истеъмол қилиш тавсия этилади. Салатларнинг минерал моддалар ва витаминлар манбаи эканлигини ёдда тутган ҳолда, кунда ҳеч бўлмаганда 1-2 марта салатлар истеъмол этиш фойдалидир Консерваланган сабзавот^ва мевали салатларни қиш ва баҳорда, янги сабзавот ва мевалар йўқ пайтидагина истеъмол қилган мақсадга мувофиқ.\nКўпчилик салат тайёрлаш кўп меҳнат талаб этишидан шикоят қилишади. Тўғри, салатларни уйда тайёрламай, дўконлардан сотиб олиш мумкин, бироқ буни ҳамманинг ҳам кармони кўтармайди. Бундан ташқари, ўз яқинларинг ва меҳмонларингни ўз қўлинг билан меҳр ила тайёрлаган салат билан қувонтиришга не етсин! Ҳар қандай уй бекаси, ҳатто ўртаҳол оилаларда ҳам, энг оддий бўлса-да, салат учун маҳсулот топа олади. Бундай таомларни тайёрлашга кетадиган вақтни тежаш учун керакли техникани сотиб олишни ўйланг, бундай техникалар жуда хилма-хил, тобора уларнинг янгидан - янги моделлари яратилмоқда.\nВақтинчалик иккинчи даражали бўлган ҳаражатларингизни қис-қартириб, пул жамғаринг ва ошхона учун зарур буюмлар - ошхона комбайни, сабзавот кесувчи мосламалар, миксер, шарбат сиқувчи ва бошқаларни сотиб олинг.\nСизнинг ҳаражатларингиз тез орада ошиғи билан қопланади: сиз энг қимматли бойлигингиз - саломатлигингизни сақлайсиз! Шундай экан, кўпроқ салатлар истеъмол қилинг, ёқимли иштаҳа!\nСАЛАТААР - ФОЙДАЛИ МОДДАЛАР МАНБАИ\nҲамма салатлар иштаҳани қўзгайди ва инсон саломатлиги учун муҳим витамиилар ва минерал моддалар манбаи ҳисобланади.\nМаълумки, витаминлар тирик организмни меъёрда ўсииш учун муҳим аҳамиятга эга, чунки улар моддалар алмашуви жараёниин бошқаради, моддаларни ҳазм қилинишига ёрдам беради, ҳамда атроф-муҳшппинг салбий таъсирига қаришлик кўрсатиш қоаилиятини кучайтиришга ёрдам беради. Витаминларнинг кўпчилигини инсон оргаиизми ишлаб чицаролмайди, гиунинг учуп бу витаминлар организмга овқат орқали кириши керак.\nҲозиргц вақтда олимларга 20 дан ортиқ витаминлар маълум. Улар икки гург)ҳга бўлинадилар: ёгда эрувчилар (А, Д, Е, К) ва сувда эрувчилар (С,Р,РР ва В гуруҳига кирувчилар).\nКўриш қобилиятини яхшилайди, шабкўрликнинг олдини олади. Организмнинг, тери қобиғи, нафас олиш йўлларининг ҳимоя қобилия-тини кучайтиради, оқсиллар, ёғлар ва минерал тузлар алмашинувида қатнашади. Сабзи, қовоқ, карам, помидор, спаржа, кўк нохот, ловия А витаминларига бой.\nВ1 ВИТАМИНИ (диомин)\nОвқатни ҳазм қилишни яхшилайди, асаб тизимига ижобий таъсир қилади, юрак мускуллари ишлашини яхшилайди, тери қобиғининг янги-ланиши, тикланиши жараёнида қатнашади ва углеводлар алмаши-нувида иштирок этади. Витамин В^ оқланмаган гуручда, кўк нохотда, жигарда, кабачкида, картошкада бўлади.\nУглевод, оқсил, ёғлар алмашинувида иштирок этади, кўзнинг кўриш қобилиятини яхшилайди, марказий асаб тизимига яхши таъсир этади, терининг янгиланиш жараёнида иштирок этади. Қуйидаги маҳсулотлар В2 витаминига бой: парранда гўшти, пишлоқ, қўзиқорин, ловия, сельд, сузма, мол гўшти, устрица, тухум.\nВ3 ВИТАМИНИ (никотин кислота)\nВ3 витамин углеводлар, оқсиллар, ёғлар алмашинувида иштирок этади. Қондаги холестерин миқдорини назорат қилади, тартибга солади. Ошқозон-ичак фаолиятини яхшилайди, мушаклар ҳолатини яхшилайди. Боғловчи тўқималар, юрак-томир тизими фаолиятини яхшилайди. В3 витамини парранда, қўй гўшти, лосос, кўк нохот таркибида бўлади.\n85 ВИТАМИНИ (пантотен кислота)\nМодда алмашинуви жараёнида муҳим аҳамиятга эга. У асаб тизими, тери ва сочнинг ҳолатига яхши таъсир этади. В5 витамин форель, сельд, пишлоқ, грек ёнғоғи, тухум сариғи, краб, парранда ва мол гўшти таркибида кўп бўлади.\n86 ВИТАМИНИ (пиридоксин)\nЁғ ва оқсиллар алмашинувида иштирок этади, марказий асаб тизимини тартибга солади. Тери тўқималарининг қайтадан тикланиш жараёнида иштирок этади, иммунитетни кучайтиради. Грек ёнғоғи, балиқ, лаҳм гўшт, парранда гўштида В6 витамини кўп миқдорда бўлади.\nТўқималарнинг бўлиниш жараёнида қатнашади. Организмлар, тўқима-ларнинг ўсиши ва ривожланишига таъсир этади. В9 витамин тухум сариғида, қандда, салатда, гулкарамда кўп бўлади.\nОвқатни ҳазм қилиш жараёнида муҳим роль ўйнайди. Оқсиллар. ёғлар, углеводлар алмашинузида қатнашади. Марказий асаб тизимини муво-фиқлаштиради. В12 витамини устрица, сельд, сардина, тухум сариғи ва гўштда кўп бўлади.\nИммунитет тизимига ижобий таъсир қилади. Ёғларни сўрилиш жара-ёнида қатнашади, тери тўқималарини тиклайди. Тўқималар ва томир деворларини мустаҳкамлайди. С витамини лавлаги, пиёз, кўк нохот, карам, картошка, помидор, олмада ниҳоятда кўп.\nОвқатни ҳазм қилиш жараёнида ҳамда кальций, фосфор алмашувида қатнашади, тишлар, суякларни мустаҳкамлайди, организмни инфекцияга қаршилигини кучайтиради. D витамини айниқса сельд, лосос, сардина, тухум сариғида кўп миқдорда бўлади.\nН ВИТАМИНИ (биомин)\nМоддалар алмашуви жараёнида муҳим аҳамиятга эга. У асаб тизимига ижобий таъсир этади. Тери тўқималарининг тикланиш жараёнида қатнашади ҳамда углеводлар ва ёғли кислоталар алмашувига ижобий таъсир қилади. Тухум сариғи, грек ёнғоғи, бодом, сардина, қўзиқорин, оқланмаган гуручда, краб, сабзи, помидорда Н витамини кўп бўлади.\nҚоннинг қуюлиш хусусиятини кучайтиради. Суяк протеини пайдо бўлиш жараёнида иштирок этади. К витамини кўк карамда, гулкарамда, ловияда, бодрингда, кабачкида, помидорда, пушти карамда бўлади.\nСалатлар, уларнинг таркибига кирувчи ҳар хил маҳсулотлар мине-рал моддалар манбаидир. Сабзавот, гўшт, балиқ, денгиз маҳсулотлари ва ҳар хил ўсимлик ёғларидан тайёрланган калорияли яхна газаклар организмни керакли органик маоддалар: оқсиллар, ёғлар, углеводлар билан таъминлайди.\nСабзавотли салатлар пишиб кетмаган, янги ва серсув сабзавотлардан тайёрланса, хуштаъм ва парҳез жиҳатдан қимматли саналади. Чунки, пишиб ўтиб кетган сабзавотлар қаттиқ пўстли, ёғочсимон бўлиб, мазасини йўқотган бўлади. Полиздан янги узилган саб,завотлардан тайёрланган салат энг фойдалидир. Узоқ сақланган, айниқса, қуёш нури тушган, иссиқ жойда турган сабзавотлар ўз парҳезлик хусусиятини йўқотади ва мазаси бузилади.\nБулар биринчи навбатда ҳамма кўкатларга - кўк пиез, укроп, петрушка, селдерга тааллуқли бўлиб, узоқ сақланганда улар сўлиб, яроқсиз бўлиб қолади. Янги узилган, пиширилмаган сабзавотлардан тайёрланган салатлар минерал моддаларга, микроэлементларга ва витаминларга бой бўлади. Салатнинг кўриниши ва таъми мазали бўлиши маҳсулотларнинг тўғралишига боғлиқ. Маҳсулотларни тўғрашда бир шартга амал қилиниши керак - ҳамма масаллиқларнинг ҳажми бир хил бўлиши керак. Ўткир таъмли маҳсулотлар мазасини сезиш ва салатда бирдек бўлиши учун уларни майда қилиб тўғраш керак.\nСабзавотларни майдалаш учун зангламайдиган пўлатдан тайёрланган ўткир пичоқлар (текис ва аррасимон), қирғичлар, турли қўл ва электр мосламаларидан фойдаланилади. Қирғичлар майда, ўрта, йирик кўзли бўлади. Майда кўзли қирғичлардан пиёз, саримсоқпиёз, хрен ва меваларнинг пўстини ҳамда турли ширинликлар (мускат ёнғоғи)ни майдалашда ишлатилади. Сабзавот ва меваларни майдалашда уларнинг шарбати ва мазасини сақлаб қолиш учун йирик кўзли қирғичдан фойдаланган маъқул.\nМаҳсулотларни пичоқлар ёрдамида турлича - сомонча, қаламча, ромб, куб, бўлакчалар шаклида тўғраш мумкин. Сомонча шакли ҳосил бўлиши учун маҳсулотни аввал парракчаларга бўламиз, кейин парракчаларни сомонча шаклига келтирамиз. Куб шаклини ҳосил қилиш учун маҳсулот аввал кўндалангига 0,5-1 см қалинликда, 2-3 см узунликда қаламча қилиб кесиб олиб, шу қаламчаларни бўлиб чиқилади. Иссиқ салатларга маҳсулотлар йирик тўғралади.\nЎсимлик ёғи ва маринаддан тайёрланган қайлалар (соуспар) дастурхонга тортишдан бир неча соат олдин сабзавотларга аралаш-тирилади. Салатларни узоқ сақлаш мумкин эмас. (Айниқса гўштли ва аралаш салатларни). Дориворларни салатга бошида қўшган маъқул, ундан сўнг ўсимлик ёғи ёки сметанани. Янги сабзавотларни ва мева-ларни катта бўлакларга, аччиқ, қаттиқ, кам шарбатли маҳсулотлар қир-ғичдан ўтказилади ёки майда бўлакларга кесилади. Сўнгра кўп қайла (соус) қўшилади.\nСабзавотлар истеъмол қилишдан олдин тўғралади, сабаби олдин тайёрланганда кўплаб озуқа моддалари йўқолади. Шунингдек, уларни узоқ муддат сувда ва ёруғликда ушлаб бўлмайди. Сабзавотлар қайнаб турган сувда пиширилади, уларга тузни тайёр бўлишидан олдин қўши-лади. Сабзавотларни пиширишдан олдин, одатда улар қуритилади, шунда уларянада таъмли, ширин бўлади. Ҳамма сабзавотлар совуқ сувда, агар иложи бўлса оқар сувда ювилади. Сабзавот ва мевалар юпқа қилиб пўстидан тозаланади. Бунга сабаб уларнинг остида муҳим озуқа моддалари бор. Тозаланган сабзавотлар тез совуқ сувда ювилиб, дарров ишлатилади. Агар иложи бўлса, сабзавот ва мевалар билан бутунлигича ёки йирик бўлакпарга бўлинган ҳолда пиширилади. Сўнгра пўстидан тозаланиб, керакли ҳолда тўғралади. Салат учун картошка пўсти билан пиширилади, кастрюлга сув солиниб қайнатилади, сўнгра ювилган картошка солиниб (1 кг картошкага 1 л сув) ўртача оловда узлуксиз 12-20, қишда 30 мин. қайнатилади. Жуда пишиб, бўлиниб кетган картошка салатга ярамайди. Пишиб етилган картошка бўлакларга бўлишдан олдин совутилади ва тозаланади.\nСалат барглари бир-биридан ажратилади. Иложи бўлса бир неча марта оқар сувда ювилади. Сўнгра махсус элакда суви силқитилиб, зангламайдиган пичоқ билан йирик қилиб тўғралади. Ундан алоҳида салат ёки бошқа салатларга қўшиш учун ишлатилади. Бошқа ҳолларда салатни озгина тузли сувда пишириш мумкин.\nЯнги кўкатларни босма қоғозга ўраб, совутгичда узоқ сақлаш мумкин.\nЯнги узилган карам салатда юмшоқ бўлиши учун, унга қайноқ сув, ёки туз, шакар қўшиш мумкин. Шунда унинг шарбати чиқади. Сомонсимон шаклда тўғралган карамга озгина миқдорда туз ва шакар сепилади ва 1-2 соатга қўйиб қўйилади, сўнгра шарбати сиқилади. Янги карамни сувда нохуш ҳидини ва кўринишини йўқотмаслиги учун 10-15 минут қайнатилади.\nҚизил лавлагини 1 соат мобайнида қайнатиш мумкин. Олдин у яхшилаб ювилиб, қозонга терилади, совуқ сув қуйилади сўнгра оловга қўйилади. Сув қайнаб чиқиши билан 1 соат паст оловда қайнатилади. Сўнгра қайноқ сувни тўкиб ташлаб, совуқ сув қуйилади ва совутилади. Шундай усулда пиширилган лавлаги юмшоқ бўлади ва ўз рангини йўқотмайди, анчагина вақт тежалади, лавлагини пишган-пишмаганлигини текшириш шарт эмас. Лавлаги пиширилаётганида туз солинмайди. Чунки туз унинг мазасини бузади.\nСабзи салатларда пиширилган ва хомлигича ишлатилади. Салатларга шарбатли, янги, тиниқ сабзи ишлатилади. Унинг мазаси ширин бўлиб, кўп миқдорда каротин (провитамин А) мавжуд. Салатнинг турларига қараб сабзи бўлакча, сомонсимон қилиб тўғралади ёки қирғичдан ўтказилади. Янги чиққан ва яхшилаб ювилган сабзини салатда хомлигича истеъмол қилиш мумкин.\nСелдер илдизларини хом ва пиширилган холида салатларда ишлатиш мумкин. Ёғочсифат, қаттиқ селдерни иложи бўлса сувда қайнатиш керак (баҳорда). Шунингдек салатларда мариновка қилинган селдер илдизлари ҳам фойдаланилади. Янги селдерни йирик кўзли қирғичдан ўтказилади, у қораймаслиги учун озгина лимон кислотаси ёки мева шарбатидан фойдаланилади.\nСалатларга кўпинча янги чиққан ловиялар солинади. Пишиб ўтиб кетган, катта уруғли ловиялар олинмайди. Салатга қайнатилган, маринадланган кўк ловия қаламчалари ҳамда тузланганлари ишлатилади. салатларда оқ ловия ҳам ишлатилади. Ловияларни пишириш жараёнида туз солинмайди, у ловия таъмини бузади ҳамда ташқи кўринишини ўзгартиради.\n" Гулкарам салатларда янгилигида ишлатилади. Тайёрлашдан олдин бўлакларга бўлинади, сўнгра тузли сувга ёки сирка аралашмасига (1л сувга 1 ошқошиқда туз ёки уксус) 30 дақиқа сақланади. Усти ёпилмаган идишда пиширилса, ўзининг фойдали хусусиятларини сақлаб қолади. Салатларда янги карам ишлатилади, у майда қирғичдан ўтказилади.\nШунингдек, салатларда ширин қалампир ҳам ишлатилади. Ширин қалампирнинг пишмагани (кўки) кўп ишлатилади, сабаби улар шарбатли ҳамда гўштдор бўлади. Улар 5-10 дақиқа давомида қайнзтилади. Қайнагандан сўнг қалампирга совуқ сув қуйилади, сўнгра совутилади. Сомонсимон, қаламча шаклида тўғралади.\nҚора турпни майин ва сувли бўлиши учун (айниқса қишда ва баҳорда) тозалангандан сўнг бир неча соат совуқ сувда сақлаш керак. Турп сувини (шарбатини) чиқариши мумкин. Бунинг учун қирғичдан ўтказилган турпга туз ва шакар қўшилиб, тоғорачага солиб, иккинчи тоғорача билан бекити-лади ва силкитилади. Аччиқ турп суви тўкиб ташланади. Трупдан тайёрланган салат, сметана билан аралаштирилганда, зччиқ таъми сезилмайди.\nЯнги узилган бодрингни ювиб, тозалаб, кубик, сомонча, кичик бўлакча шаклида тўғралади, Бодрингни йирик қирғичдан ҳам ўтказиш мумкин. Агар бодринг пишиб етилмаган бўлса ва юпқа пўчоқли бўлса, арчилмайди, чунки унинг пўчоғи ўзига хос ҳидга ва чиройли кўринишга эга. Иссиқ-хонада етиштирилган бодринг пўчоғи билан истеъмол қилинади. Тузлан-ган ва маринадланган бодринг янги бодрингдек тўғралади. Хаддан ташқари йирик бодринглар пўчоғидан ва уруғидан тозаланади.\nПомидорлар ўзининг бой таркибига кўра салатларда кенг фойдаланилади. Уларни дастурхонга бутунлигича, парракланган шаклда, кичик бўлаклар шаклида тортиш мумкин. Шунингдек, уларни ҳар хил салатларда, маҳсулотларда ишлатиш мумкин. Помидорларни бир неча дақиқа қайнаб турган сувга солинса, пўсти осон кўчади.\nБарра пиёзнинг оқ илдизи ҳам, кўк қисми ҳам ишлатилади. Барра пиёзнинг оқ илдиз ҳамда кўк қисмининг учи кесилади, сўнгра пиёз бир неча марта сувда ювиб ташланади. Салатларда янги барра пиёз ишлатилади. Баъзи вақтларда ўсимлик ёғида ва ёғда қовурилган пиёз ҳам ишлатилади. Уни паррак, бўлак шаклларда тўғралади. Уни қиш бўйи ертўлада сақлаш мумкин. С витамини бошқа сабзавотларда қишда камайса, пиёзда бир неча бор кўпаяди. Улардан тайёрланган салатлар нафис ҳидли, тотли бўлади. Салатларда пиёзни ҳар хил навлари (қишки, ёзги ва бошқалар) ишлатилади. Пиёз салат учун майда қилиб тўғралади. Нафис бўлиши учун қайноқ сувда чайиб олиш мумкин. Ёзги пиёзни аслида юпқа паррак қилиб тўғралади. Иссиқ салатларга қизартирилган пиёз қўшилади. Паррак шаклида тўғралган пиёзни унга ботириб олиш керак, шунда пиёз бир хил қовурилади.\nСаримсоқпиёзни янчилган, эзилган, туз қўшилган ҳолда салатларга қўшилади. Яна майда тўғралган ёки майда кўзли қирғичдан ўтказилган саримсоқпиёздан ҳам фойдаланилади. Саримсоқпиёз салатга ёқимли ҳид беради, уни кўп солишдан қўрқиш керак эмас. Саримсоқпиёзни дастурхонга тортишдзн олдин салатга қўшилади.\nХрен (ерқалампир) илдизи текис сариқ рангли, юмшоқ ўзакли бўлиши керак. Хренни тозалаб, ювиб, пўстидан тозаланади ва совуқ сувда ювилади. Майда қирғичдан ўтказилади. Майдаланган хренга тайёрлаб қўйилган маринад тезлик билан қуйилади. Бўлмаса хрен кўк кулранг бўлиб, кўзга ташланмайдиган кўриниш олади. Хренни оғзи бекиладиган кичик банкаларда узоқ сақлаш мумкин.\nСалат учун бошқа меваларга қараганда янги узилган нордон олма кўп ишлатилади. Олмаларни ювиб, пўчоғидан тозаланади, уруғдони олинади. Улар кубик, тахтача, бўлакча тўғралади ёки қирғичдан ўтказилади. Майдалангандан сўнг дарров салатга қўшилади, бўлмаса улар тез қораяди. Агар олмани пўсти нафис, шикастланмаган бўлса, уни арнмаган маъқул. Олма майин, янгиловчи таъм беради. Олмани салатларга қўрқмасдан қўшиш мумкин. Олма қандай тайёрланса, нок ҳам шундай тайёрланади. Улар ўзининг чиройли кўринишини йўқотмаслиги учун лимон кислотаси аралашмасида сақланади.\nСалатларда иложи борича йирик олхўридан фойдаланиш тавсия этилади. Олхўри ювилади, данаги олинади, қаламча шаклида тўғралади ёки ўртасидан бўлиниб ишлатилади. Олхўри туршаги салатларнинг асосини ташкил зтади. Майиз, ўрик туршаги олхўрига нисбатан салат-ларда кам ишлатилади. Туршаклар ювилади, сув қуйиб ивитиб қўйи-лади, сўнгра данаги олинади. Қаламча ва сомонча шаклида тўғралади.\nСалатлар тайёрлашда мевалар, маймунжон, қулупнойлардан фойдаланиш мумкин. Уларни компотларидан фойдаланса ҳам бўлади. Компотлар (олчали, олхўрили, олмали, узумли)дан шарбати олинади, сўнгра меваларга ва маймунжонларга аралаштирилган сирка қуйилади. Бир неча соатдан сўнг улардан мариновка сифатида фойдаланиш мумкин.\nАпельсин ва мандаринлар пўстидан тозаланади, бўлакларга бўлинади. Шарбат сиқувчи ёрдамида лимондан унинг шарбати олинади. Совутгичда лимонни бир неча кун янги кўринишини сақлзш мумкин. Бунинг учун лимон қайнатилмаган совуқ сувга солиниб, совутгичга қўйилади ва суви тез-тез алмаштириб турилади. Фойдаланишдан олдин уларни қайноқ сувга чайиб олиш керак. Шундай қилинса, ўз бебаҳо ҳидини йўқотмайди.\nОлчанинг данаги унга шикаст етказмасдан махсус мослама ёрдамида олинади.\nMohigul77 Дата: Пайшанба, 11.03.2010, 23:21 | Сообщение # 2\nГЎШТ ВА БАЛИҚНИ ТАЙЁРЛАШ\nҚовурилган ёки қайнатлган гўштни салатда бўлакчали, қаламча, қуш тили шаклида тўғралган ҳолда ишлатилади. Гўшт ва балиқ аралаш салатларда ишлатилади.\nПарранда гўштидан салатларда қовурилган, қайнатилган ва димланган ҳолда фойдаланиш мумкин. Уни суяклардан тозалаб катта ёки кичик бўлакларга бўлиш мумкин.\nСельд сувда, сутда ва аччиқ чойда ивитилади. Сельд филесини сутда ивитилган бўлса нафис таъмли, кўриниши чиройли бўлади. Филе қуйидагича ажратилади: биринчи навбатда боши, думи, қорин бўйлаб озгина қисми бир оз кесилади, ички аъзоларидан тозаланиб ювилади. Сўнгра боши ва думи бўйича терисидан тозаланади. Пичоқ билан филе гарданидан думи бўйлаб ажратилади. Бошқа балиқлар шу усулда тозаланади. Салатларни тайёрлашда кўпинча камтузли балиқлардан фойдаланилади. Балиқлар турли зираворли сувда қайнатилади. Консерваланган балиқлардан ҳам салат тайёрлашда фойдаланилади.\nБалиқ салатларига қайла (соус) қўшилса кучли таъм беради. Қайла ўсимлик ёғидан горчица, уксус, томат қайласидан иборат бўлади.\nБОШҚА МАҲСУЛОТЛАРНИ ТАЙЁРЛАШ\nСалатлар учун сувда пиширилган тухумлардан кенг фойдаланилади. Уларни ишлатишдан олдин яхшилаб ювилади. Совутгичдан олинган тухум пиширишдан 1-2 соат илиқ хонада ёки илиқ сувда (18°) сақлаб турилади. Агар совуқ тухум қайнаб турган сувга солинса, тухум ёрилиши мумкин. Тухум қайнаб турган сувга солинади. 10 та тухумга 2-3 л сув, тухум ёрилмаслиги учун 2 чой қошиқда туз солинади. Тухум 8-10 дақиқадан сўнг пишади. Агар тухум кўпроқ қайнатилса, тухум сариғи атрофида хунук кўк парда пайдо бўлади. Пиширилган тухум кўпинча салатларни безашда ишлатилади.\nҚайла (соус) тайёрлашда ҳам тухумдан фойдаланилади. Фақат тухум янги бўлиши керак, акс ҳолда палағда тухумнинг бир неча томчиси ҳам қайланинг мазасини бузади.\nСалатлар тайёрлашда гуручдан ҳам фойдаланилади. Гуруч, гўшт, қўзиқорин, мевалар, сабзавотлар билан биргаликда тайёрланади.\nСалатлар тайёрлашда макаронлардан ҳам кенг фойдаланилади. Салатлар учун (ҳар хил навлари) сомонча, куб шаклида тўғралади ёки йирик кўзли қирғичдан ўтказилади.\nСАЛАТЛАР УЧУН ҚАЙЛА (СОУС) ВА ЗИРАВОРЛАР\nҚайла билан салатнинг таъми сувли, тотли бўлади, баъзилари салатни узоқ сақлашга- имкон беради. Қайла тайёрлаш учун янги маҳсулотлардан фойдаланилади. Ҳатто янги маҳсулотлардан тайёрланган қайлага ачиган сметана ва сут, эски ўсимлик ёғи ёки сарёғ қўшилса, салатнинг мазасини бузади.\n- Салат тайёрлашда ўсимлик ёғининг ҳамма туридан фойдаланиш мумкин. Зайтун ва маккажўхори ёғларининг таъми бўлмайди, кунгабоқар, соя ёғларининг ўзига хос таъми бўлади.\nСалатнинг ўткирлиги салатнинг асосий таркибий қисмига боғлиқ. Агар салатлар ўткир таъмли бўлса, қайла ҳам ўткир бўлиши керак. Қайлада ишлатиладиган зираворлар салатни таркибига мос келиши керак. Қайлага лимон шарбати, уксус (сирка), лимон кислотаси, нордон мевалар ва маймунжонлар, нордон шарбатлар (мисол учун беҳи, олма) нордон таъмни беради.\nБолалар учун тайёрланган салатларга табиий шарбатлардан фойдаланиш тавсия этилади. Кўп салатларга аралаш қайла мос келади, мисол учун майонезга сметана қайласи қўшилади, шунда майонез таъми янада яхшиланади. Бу эса майонез таъмини ёқтирмайдиганларни қониқтиради. Майонез, қатиқ, сузма (творог) қайлага қўшилса янада мазали бўлади. Майонезни қирғичдан ўтказилган пиёз, барра пиёз, томат пастаси, сабзавот шарбати. Кўк ва ҳоказолар қўшиш мумкин.\nАгар салат жуда қуруқ бўлса, унга (салатни таркибий қисми) шарбат, маринад қўшиш керак. Салатларни ва қайлани тайёрлашда ҳидли кўкатлар (барглари) қўшилади. Кўк пиёз ва кўк саримсоқпиёз, укроп, петрушка, селдер, ялпиз ўсимликларининг кўк қисмларини тозалаб, оқар сувда ювилгандан сўнг сочиқда ёки элакда қуритилади. Кўкатлар майда қилиб тўғралади. Улар салатларнинг асосий таркиби сифатида, ёки қайлага қўшилади. Кўкатлар билан салатни безаш мумкин. Кўкатлар таркибига бир ёки бир неча ҳидли ўсимлик кириши мумкин. Бу эса қўл остида қанақа кўкатлар борлигига боғлиқ. Райҳоннинг кўк қисмларидан «Райҳон кукунини» тайёрлаш мумкин. Райҳоннинг ёш шохларини қуритиб, эзилади ёки кофемайдагаличда янчилади. Тайёрланган кукун усти ёпиқ идишда сақланади, у янчилган мурчнинг ўрнини босади.\nАСОСИЙ СМЕТАНАЛИ ҚАЙЛА\n1/2 стакан сметана,1/2 чой қошиқда туз, 1 чой қошиқда шакар, горчица, таъбга кўра мурч.\nСметанага туз, шакар, озгина горчица ва янчилган мурч қўшинг. Буларни аралаштиринг. Агар сметана унчалик нордон бўлмаса, сирка (уксус) ёки нордон мева шарбатидан қўшинг. Асосий сметана қайласини тўйимли моддалар билан бойитиш мумкин, унга қуйидаги зираворлар қўшилса бошқача таъмли бўлади:\n- 1 та майдаланган тухум сариғи (аста-секин қўшилади). 1/3 стакан ўсимлик ёғи (аста-секин қўшилади), 1-2 қошиқ майда тўғралган кўкатлар (укроп, петрушка, кўк пиёз, селдер) аста-секин қайлага қўшилади (қайла витаминларга бойитилади);\n- 1 ошқошиқда томат пюре, 1/3 ошқошиқда кефир ёки қатиқ, уларга туз ва шакар қўшилади (қайлада ёғ камаяди);\n- 1 ошқошиқда қирғичдан ўтказилган пиёз, 1-2 чой қошиқда қирғичдан ўтказилган саримсоқпиёз (ўткир ҳид беради);\n- 1-2 чой қошиқда горчица (бундай қайла тухумли салатга тегишли). 1-2 ошқошиқда қирғичда ўтказилган хрен. Бундай қайла тухумли ва балиқли салатларга ишлатилади. Зарурат бўлганда таъбга кўра қаймоқ қўшилади. Бундай қайла макарон, гуруч, сабзавот, мевадан тайёрланган салатларда ишлатилади.\n- Майдаланган творог (сузма). Бунда қайла оқсилларга тўйинтирилади.\nЎСИМЛИК ЁҒИДАГИ АСОСИЙ ҚАЙЛА\n1/2 стакан ўсимлик ёғи, 2 ошқошиқда ошхона сиркаси, 1/2 ошқошиқда шакар, 1/2 чой қошиқда туз, кўкатлар, мурч.\nҚайла идишга ўсимлик ёғи, сирка қуямиз, ҳидли зираворлар қўшинг. Ҳаммасини аралаштиринг. Бундай қайла узоқ сақланади. Ўсимлик ёғи тиниқ бўлиши учун, тайёрлашдан олдин унга озгина йирик туз қўшиш керак (туз чўкади).\nСалатлар учун уксус (сирка)га лимон пўсти, апельсин, мандарин пўсти, янги оқ қўзиқорин, экстрагон барги ҳамда кўкатлар солинса, хушбўй ва хуштаъм бўлади.\nСирка бошқа хушбўй таъм берувчи бошқа зираворлар ва кўкатлар билан қайнатилади. Сўнг совутилади. Дока ёки элакдан ўтказилади. Асосий ўсимлик ёғидаги қайлани тўйимли моддалар билан бойитиш мумкин ва унга ажралиб турадиган таъмлар беради. Унга қуйидаги зираворларни қўшиш мумкин:\n- 1 ошқошиқда майдаланган кўкатлар (укроп, петрушка, кўк пиёз)ни аста қайлага қўшамиз.\n-1 ошқошиқда томат пюреси, 1/2 ошқошиқда сметана (қатиқ). Сметанага кетма-кет ўсимлик ёғи, керак бўлса зираворлар қўшилади.\n- 1/2 чой қошиқда горчица, 1 чой қошиқда майдаланган пиёз (қайлага ўткир маза беради).\n- 1-1/2 чой қошиқда эзилган саримсоқпиёз (қайлани хуштаъм қилади).\n- 1/2 ошқошиқда нордон мева ёки маймунжон шарбати (бу ҳолда асосий қайлага уксус қўшилмайди).\n1 та сувда пиширилган тухум сариғи, 1 та хом тухум сариғи. 1/2 стакан ўсимлик ёғи, 1 ошқошиқда сирка (уксус), таъбга кўра горчица, туз, шакар.\nУй майонезини салқин хонада тайёрлаш керак. Шиша ёки чинни идишда ёғоч қошиқ билан сувда пиширилган тухум сариғини туз, шакар билан эзғиланади, сўнгра хом тухум қўшилади, сўнгра ҳаммаси аралаштирилади. Аста секин томчилаб ўсимлик ёғи қўшилади ва тўхтовсиз аралаштирилади. Агар ҳамма ўсимлик ёғи бирданига қуюлса, тухум сариғи аралашмайди. Агар яхши аралашмаса 2-3 томчи совуқ сув қуйиш керак ва тўхтовсиз аралаштириб, ёғ қуйишни давом эттириш керак.\nМайонезнинг мазасини қуйидаги зираворларни қўшиш билан яхшилаш ёки унга бошқа мазани бериш мумкин:\n- сметана (қаймоқ) аралашмада 1:1 нисбатда майда тўғралган кўкатлар (укроп, петрушка, селдер, кўк пиёз, райҳон ва бошқалар) аста-секин қайлага қўшилади;\n- майда қилиб тўғралган маринадли бодринг - улар пўчоғидан, уруғидан тозаланиб, майда тўғралиб, сўнгра қайлага қўшилади (25% гача бодринг қўшиш мумкин), улар қайлага ўткир таъм беради;\n- майда тўғралган сельд филесини - ивитилган сельд пўстида, суягидан тозаланиб, майда қилиб кесилади ёки гўштқиймалагичдан ўтказилади ва таъбга кўра қўшилади;\n- сувда пиширилган тухум тўғраб қўшилади (балиқ ва сабзавот салатларига);\n- майда қилиб тўғралган килька филеси (тухумли салатлар учун);\n- томат пюреси 30% қўшиш мумкин. Бундай қайлани таъбга кўра гўштли салатларда ишлатилади;\n- қирғичдан ўтказилган хрен (20%гача қўшиш мумкин) таъбга кўра;\n- олма, олхўри қиёмини 25%гача қўшиш мумкин.\n- Сабзавот пюреси таъбга кўра қўшилади.\nХРЕН (ЕРҚАЛАМПИР)ЛИ ВА СИРКАЛИ ҚАЙЛА\n150-200 гр. хрен, 20-30 гр. шакар, 20 гр. туз, 50 гр. ошхона сиркаси 50 гр. сув.\nХренни ажратинг, 2 соат совуқ сувга солиб қўйинг, сўнгра тозаланг, ювинг қирғичдан ўтказинг. Маринад учун сув қайнатинг, туз, шакар, сирка қўшинг, сўнгра совутиб. Сирка солинг, сўнгра кичик банкаларга солиб, пластмасса қопқоқ билан беркитинг. Банкаларни қоронғи, салқин жойда (0-12°С), (қишда 30, ёзда 15 кун) сақланг. Агар қайла нафис мазали бўлсин десангиз, кўп шакар, кам туз солиш керак. Салатларга солишдан аввал тўйимли моддалар билан бойитиш учун қуйидаги зираворлар қўшилади:\n- сметана (қаймоқ) бундай қайла тухумдан тайёрланган салатларга мос келади;\n- лавлаги майда қирғичдан ўтказилади (қайла ёқимли пушти рангда бўлиб, янада мазали бўлади);\n- қирғичдан ўтказилган нордон олма, олхўри, асал, майонез.\n2-4 дона саримсоқпиёз, 2 та тухум сариғи, Ц2 стакан ўсимлик ёғи, туз, лимон кислотаси, 2 чой қошиқда сув.\nШиша ёки чинни идишда саримсоқпиёзни туз ва тухумнинг сариғи (хом) билан янчилади. Сўнгра секин-аста ўсимлик ёғи, лимон шарбати ёки лимон кислотаси, таъбга кўра туз қўшилади. Ушбу қайла қуюқлиги майонездагидек бўлиши керак. Бундай қайла сабзавотли салатларга қўл келади.\n4 та ошқошиқда горчица кукуни, 1-2 ошқошиғида шакар, 1 чой қошиғида туз, 1 ошқошиғида ўсимлик ёғи, 2 ошқошиғида сирка, иссиқ сув(80°С).\nГорчица кукунини шакар, туз билан аралаштиринг, сўнгра ўсимлик ёғи қуйинг. Буларнинг барчасини иссиқ сувда қўшинг ва яхшилаб аралаштиринг. Сувни қуюқ қаймоқ кўринишида бўлгунча қўшинг. Ушбу аралашмани идишга солиб, устини ёпиб, иссиқ қоронғи жойга тайёр бўлгунча қўйинг. Иложи бўлса горчицани узоқ сақламаслик керак, чунки у қуриб, қорайиб ҳидини ва мазасини йўқотади.\nХУШБЎЙ ТОМАТ ҚАЙЛАСИ\n1 стакан томат пюреси, туз, шакар, горчица, сирка, таъбга кўра янчилган қора ва қизил гармдори.\nТомат пюресининг қуюқлиги сметана ёки қаймоқдек бўлиши керак. Ҳамма зираворларни солиб, аралаштиринг. Горчицанинг ўрнини босадиган хушбўй ўткир таъмли қайла вужудга келади.\nПишиб етилган беҳиларни ювиб, юпқа қилиб тўғраб, устига шакар сепинг, иссиқ жойга қўйинг. 4 кундан сўнг шарбатни шиша идишларга қуйиб, қоронғи ва салқин жойда сақланг. Шарбат сирка ва лимон кислотасининг ўрнини босади.\nГОРЧИЦА ВА ЭКСТРАГОНДАН ТАЙЁРЛАНГАН ҚАЙЛА\n1 ошқошиқда горчица пастаси, 1 ошқошиқда экстрагон кўкати, 1/2 ошқошиқда шакар, 1/2 стаканда ўсимлик ёғи, 1 чой қошиқда сирка, таъбга кўра туз.\nГорчица пастасига озгинадан ўсимлик ёғи, туз, шакар, сирка, охирида майда тўғралган экстрагон кўкати, райҳон билан биргаликда қўшинг. Қайла хушбўй таъм ва ҳидли бўлади. У балиқли, гўштли, сабзавотли салатларга қўшилади.\n1/2 стакан ўсимлик ёғи, 3 ошқошиқ сув, 2 ошқошиқ сйрка, туз, шакар, горчица таъбга кўра.\nҚайла идишига ўсцмлик ёғи, сирка, қайноқ сув солинади, бунга ҳамма зираворлар солиниб, тахминан 10 дақиқа аралаштирилади. Татиб кўрилади, агар зиравлорлар кам бўлса, қўшилади. Бу қайла кўп салатларда ишлатилади.\n200 гр. сузма, 11/2 стакан сут, таъбга кўра шакар, туз, зира. Сузма яхшилаб эзилади, сўнгра сут, туз, зира солиб, яхшилаб бир хил кўринишдаги масса бўлгунча аралаштирилади. Сузмали қайлани зираворлар, томат пюреси, шарбат, майда тўғралган кўкатлар, қаймоқ, майонез қўшиб янада бойитиш мумкин.\n1 стакан қатиқ, 1/2 чой қошиқда туз, 1 чой қошиқда шакар, горчица, таъбга кўра мурч.\nҚатиққа зираворлар солиб яхшилаб аралаштирамиз, Бунда масса бир хил кўринишга эга бўлиши керак. Агар жуда нордон бўлса сут, ёки қаймоқ қўшилади. Қатиқ ўрнида кефирдан фойдаланса ҳам бўлади. қайлани зираворлар, пиёз ёки кўкатлар, қаймоқ, ўсимлик ёғи, томат пюреси, майонез билан бойитиш мумкин.\n100 гр. сарёғ, 1 та сувда пиширилган тухум, ли.мон кислотаси, петрушка кўкати, таъбга кўра туз.\nЁғни қиздиринг, унга кубик шаклида тўғралган тухум, лимон кислотаси, ёки лимон шарбати, туз таъбга кўра, охирида петрушка кўкатини майда тўғралган ҳолда қўшинг. Бу қайлани ҳажмини кўпайтириш учун сутли қайла қўшиш мумкин. Сутли қайлани тайёрлаш учун қуйидагилар зарур: 100 гр. сарёғ ёки маргарин, 10 гр. буғдой уни, 200 гр. сут, туз, шакар. Сарёғни ёки маргаринни эритинг, ун қўшинг, аста-секин сутни қуйиб, тахминан 5 дақиқа қайнатинг. Сўнгра туз ва шакар қўшинг. Совутилиб, 2 соатга тиндириб қўйилади. Кўпинча иссиқ салатларда ва балиқли таомларда фойдаланилади.\n100 гр. сарёғ, 4 та хом тухум сариғи, 3/4 стакан сут, 1 чой қошиқ сирка, қалампир, таъбга кўра туз, шакар.\nЛикобчага сарёғ, тухум сариғи, сут солинг. Охирида зираворлар солиб яна аралаштиринг. Сирка ўрнига лимон шарбати ишлатиш ҳам мумкин. Қайланинг қуюқлиги қаймоқ каби бўлиши лозим. Ҳажмини кўпайтириш учун озгина оқ сутли қайла қўшиш ҳам мумкин. Голландча қайла кўпроқ иссиқ сабзавотли салатлар ва балиқ билан истеъмол қилинади.\nСАРЁҒ ВА ҚОТГАН НОНЛИ ҚАЙЛА\n100 гр. сарёғ, 20-25 гр. қотган нон, лимон кислотаси, таъбга кўра туз.\nСарёғни яхшилаб эритиб (суви кетгунга қадар) қотган нонни қовуринг. Қотган нонни оч жигарранг бўлгунга қадар қовуринг, сўнг сув. қўшилган лимон кислотаси ёки олхўри шарбати қўшинг. Ушбу қайлани иссиқ сабзавотли салатлар билан ёки макарон билан истеъмол қилиш мумкин.\nКЎКАТ - САЛАТНИНГ ЭНГ КЕРАКЛИ МАҲСУЛОТИ\n«Кўкат» деганда биз укроп, кашнич, петрушкани кўз олдимизга келтирамиз. Аммо тажрибали ошпаз ва боғбонларга анча вақтдан бери кўпгина турли хил кўкатларни мазали ва фойдали қўшимча сифатида турли хил таом ва салатларга ишлатилиши маълум.\nРайҳон. Райҳон ўзига хос таъм туфайли кўпинча помидордан, пишлоқдан, қўй гўштидан тайёрланган салатларда ишлатилади. Бу ўсимлик узоқ вақт иссиқда ҳам ўз хусусиятини йўқотмайди, витаминларни таркибида сақлаб қолади.\nКресс-салат таомда янги узилган пайтда ишлатилади. Уни тухумли, гўштли, балиқли салатлар тайёрлашда ишлатилади.\nРозмарин кўкати сабзавот ва гўштли салатларга ширин таъм беради.\nЧаберрт тажрибали ошпазлар гўштли ва балиқли таомлар тайёрлашда фойдаланишни тавсия этадилар.\nБодринг ўти салатлар тайёрлашда кўпинча бодринг ўтидан , фойдаланилади. Ошпазликда баргидан ҳам, гулидан ҳам фойдланилади. Буларга иссиқ ишлов бериб бўлмайди, чунки кўп фойдали моддалари йўқолади.\nЯлпиз. Ошпазликда ялпиз ҳам ишлатилади. Уни баргидан ажойиб ҳидли, фойдали чой тайёрлаш мумкин. Балиқ, гўштли салатларда ишлатилади.\nШалфей (мармарак). Сабзавот салатига қўшимча маза беради. Уни яхшиси яхна газакларда фойдаланган маъқул. У иссиқда витаминларни йўқотмайди.\nЭстрагон кўкатидан ёғли салатлар ҳамда гўштли, тухумли салатларда ишлатилади. Кўкатни кам миқдорда истеъмол қилиш тавсия этилади. Иссиқлик жараёнида фойдали моддаларини йўқотмайди.\nФенхель - эфир мойли доривор ўсимлик. Кўкатни бодрингли, балиқли, сузмали, қўй гўштили салатларга қўшимча сифатида ишлатилади.\nКервел ўсимлигидан тажрибали ошпазлар балиқли, лаҳм гўшт, сабзавотли салатларга қўшишини тавсия этадилар. Зираворлардан янгилигида фойдаланган маъқул.\nПортулак кўкати (ўсимлиги) янгилигида салатлар ва қайлалар тайёрлашда ишлатилади.\nОчиток - ўсимлигИдан сабзавотли салатлар тайёрлашда ҳамда ёғли қайла тайёрлашда ишлатилади.\nМелисса - ўсимлигидан ошпазлар салатлар ажойиб ҳидли бўлиши учун фойдаланишни тавсия этадилар. Ундан қуритилгани ва янгисини ҳам ишлатса бўлади. Ундан сабзавотли ва мевали салатларда, совуқ газакларда ҳам ишлатиш мумкин.\nСалатлар унинг таркибий қисмига кирувчи маҳсулотлар билан безатилади. Агар мазаси тўғри келса салатларда йўқ маҳсулотлардан ҳам фойдаланса бўлади. Мисол учун олмали ва селдерли салатларни помидор билан безатиш мумкин. Олма ва селдер билан безатиб бўлмайди. Салатларни безашга масаллиқларнинг асосан, чиройли ва мазалилари қолдирилади. Салатларни бут-бутун сабзавотлар билан (масалан, сабзи, редиска, бодринг, помидор) ҳамда қирғичдан ўтказилган ҳолда безаш мумкин.\nБаъзи сабзавотли салатларни рангига қараб салат идишларида гуруҳларга ажратиш мумкин, масалан, оқ ва қизил карам, ширин қалампирнинг қизил ранглари яшил ранглари билан безатилади.\nҚишда витаминларга бой бўлган консерваланган сабзавотлар безатиш учун яроқлидир. Салатларни шундай безатиш керакки, уларнинг асосий таркиби кўриниб туриши керак. Безак оддий бўлиши керак, лекин дид билан безатилган ва хилма-хил таркибли бўлиши керак. Деярли барча салатларни укроп, яшил пиёз, петрушка, селдер, кўк пиёз билан безатиш мумкин. Кўкатларнинг майда барглари кўпинча бутунлигича қўйилади. Улар салатда тўғралганидан кўра жуда ўзгача кўринади. Кўк пиёз салатнинг таркибий қисми ва безак сифатида фойдаланилади. Безатиш учун мўлжалланган яшил пиёзни яхшилаб ювиш керак, к.уритиб чиройли кесиб чиқиш керак. Бироқ салат идишни кўкатларга^тўлдириб юбормаслик керак. Сабзидан лола қилиб, селдер баргига қўйилса, салат идишда чиройли безак бўлиб, шунинг ўзи кифоя қилади. Боғлам ёки тупга ўралган яшил пиёз тухумдан қилинган мойчечак гули билан яхши уйғунлашади.\nЮвилган ва қуритилган петрушка барглари 1-2 дақиқага иссиқ ёғга бўктирилган гўштни безаш учун жуда яхши тўғри келади. Кресс-салатни майда куртакларидан фойдаланиш мумкин (узунлиги 2-4 см). Бодринг безатиш учун жуда қулай сабзавотдир. Маринадланган, тузланган ва янги бодрингларни ишлатиш мумкин. Уларни кичкина бўлакча қилиб, паррак, куб шаклида тўғралади, улардан халқачалар ясалади. Катта, тузланган ва маринадланган бодринглардан бўйламасига кесиб, ўртасини тешиб, қайиқ шаклини қилиш мумкин. Қайиқчани гўштли, балиқли ва сабзавотли салатлар билан тўлдирилади. Бодринг ўртасига елкан шаклида пишлоқ қўйилади. Янги узун бодрингларни кўндаланг бўйлаб 2-3 қисмга кесилади, чой қошиқ билан ўртаси чиқарилиб Оли-нади ва ранг-баранг салатлар ва кўкатлар билан тўлдирилади. Арчил-маган бодрингларни йўл-йўл шакл бўйлаб тўғралади, сўнгра уларни ярим халқасимон ёки айлана қилиб букланади. Тўғралган бўлакларни ликобчага айлана бўилаб қўйиб чиқилади, ўртага эса бир боғлам яшил пиёз жойлаштирилади, шунда салат жуда ўзгача кўринади.\nСабзи салатларда ўз рангининг тиниқлиги ва ўзгармаслиги ту-файли кўп ишлатилади. Безак учун янги, бутун, майдаланган ва қову-рилган сабзи ишлатилади. У думалоқ, куб, сомонча, юлдузча шаклида тўғралади, лола ва ваза ясалалиши мумкин. Тозаланмаган сабзини шўр сувда ярим юмшоқ бўлгунча қайнатилади. Юмшоқ қайнатилган сабзи-дан лола ва бошқа шаклларни қилиб бўлмайди, безак учун у камдан-кам тўғри келади. Лола шакли қуйидагича қилинади: спираль шакли бўйлаб пичоқ билан сабзидан йўл-йўл шаклида ингичка қилиб ке-силади. Гулнинг ҳажми сабзининг катта-кичиклигига боғлик, сабзи қанча катта бўлса, гул ҳам шунча катта бўлади. Салат идишда йўл-йўл бўйлаб қатор қўйилган лолалар яшил фонда жуда чиройли кўринади. Лола ўртасига тухумнинг оқи, сариғи, нохот ва бошқаларни ҳам қўйиш мумкин. Ундан ташқари сабзини 2-3 см узунликда кесиб чиқиш ҳам мумкин, ўртасида чуқур ҳосил қилиб унга бир боғлам яшил пиёз қўйса кўкатлар вазаси ҳосил бўлади. Сабзидан юлдузча ҳосил қилиш учун узунасига йўл-йўл кесиб олиш керак, сўнгра сабзини кўндалангига қалин ва ингичка қилиб кесиб чиқиш керак.\nПомидор безак учун жуда қулайдир. Қаттиқ қизил помидорни ингичка паррак қилиб кесилади, парракчалар салатда чиройли кўри-нади. Агар помидорлар кичик бўлса, улар бутунлигича ишлатилади. Ун-ча катта бўлмаган помидорлар иккига бўлинади, чой қошиқда ўртаси олиб ташланади. Сўнгра уни яшил нохот билан тўлдирилади ёки ранг-баранг салат, қўзиқорин, кўкат, пишлоқ ва бошқалар билан тўлди-рилади. Қаттиқ помидор бир неча марта ярмигача кесилади. Бамисоли апельсин очаётган каби, яшил нохот ёки салат барглари билан тўлдирилади, кичик ликобчада тортилади. Бундай бойитилган помидор салатининг алоҳида порция сифатида тортилиши ҳам мумкин.\nХудди шу каби пишмаган яшил помидор, бодринг, кичик думалоқ пиёзни ҳам тўлдириш мумкин. Редискани унга бир қанча яшил баргча-ларни қўшиш орқали безатиш мумкин. Турлича тўғралган редискани салатда безатишдан аввал совуқ сувда сақлаш керак, шунда унинг таъми ва кўриниши яхшиланади ва кўпроқ ялтиллайди Редискадан қилинган редиска қириндиси редискали гулдан ҳам чиройлироқ чиқади. Қириндини йирик сабзавот майдалагич ёрдамида ҳосил қилинади.^Ўз навбатида ингичка тўғралган редиска парракачалари ҳам чиройли безакдир. Редискани яшил пиёз билан ҳам безатиш мумкин. Редиска-лардан гул ҳосил қилиш учун эса терисини артиб уни барг каби эгиш керак. Бундай гулни салат баргига қўйган маъқул. Бутун кичик редиска-ни салат баргига ёки бошқа яшил листга ҳам жойлаштириш мумкин. Кичик редиска тоғ шаклида кўкатлар, тухум ва бошқа маҳсулотлар билан ёнма-ён қўйилган ҳолда жуда чиройли кўринади.\nСалатларни безак учун пиёзнинг йириги олинади. Тозаланган пиёзни кесиб доира шаклидаги пиёз бўлаклари ҳосил қилиниб салат безатилади. Майда доираларни салат таркибига қўшиб юборилади.\nҚизил қалампир шафақ рангли бўлгани учун салатларни безаш учун ишлатилади. Қалампирнинг қизил, кўк мевасини кичик квадрат, учбурчак, қаламча, сомонча шаклларида тўғралади.\nСалатларни безаш учун маринадланган мевалар, маймунжон, сабзавотлардан фойдаланилади. Ровочнинг кўк ва пушти ўзагини мева ва маймунжонлар билан бир-бирига мослаб қўйиш мумкин. Лимон билан асосан балиқли салатлар безатилади. Агар лимон бўлмаса, бодринг бўлакларидан фойдаланиш мумкин. Маринадланган пиёз узунчасидан, беҳи бўлакларидан фойдаланиш мумкин.\nФигурали пичоқ ёрдамида лимон пўстида чуқур йўлакча қилинади. Сўнгра лимон ингичка қилиб кесилади. Ҳар бир лимон бўлагини ярмигача кесиб ҳосил бўлган қисмларини ўз томонига эгамиз. Колбасани ингичка бўлакларини ўрама ҳолатига келтирамиз. Уларни салат, бодринг бўлаклари, ерқалампир, тухум бўлаклари, кўкатлар ва б. билан тўлдириш мумкин. Ушбу ўрамалар салат барглари устида жуда чиройли кўринади.\nСосискалар ҳам гўштли ва аралаш салатларни безаш учун ишлатилади. Сосискани 2-3 бўлакларга бўлиб, ҳар бирини ярмигача хочсимон кесамиз (сосиска қовурилганида гул каби очилади).\nСалатлар кўпинча тухум билан безатилади. Қайнатилган тухумни арчиб керакли шаклда тўғралади. Тухум оқидан турли хил гулбарглар ясаш мумкин. Чангчи учун тухум сариғи ва қизил помидор бўлаклари, поя учун кўк пиёздан фойдаланилади. Қайнатилган тухумни 2 га бўлиб, ҳар бир бўлакчага бир бўлак помидор қўйилади ва улар салат баргига терилади. Бутун қайнатилган тухумдан турли хил шакллар ясаш мумкин. Масалан, тухум устига помидор бўлаги қўйилади ва майонез ёрдамида нуқталар чизиб қўзиқорин ясалади. Бундай қўзиқорин яхши туриши учун тухумнинг пастки қисмини кесиш лозим.\nҚўзиқоринни тухумдан ясашнинг яна бир услуби: тухумни пастки қисмини кесиб устига яримта фрикаделька қўйилади. Кам ҳажмдаги салатларни безаш учун алоҳида тўғралган тухумни оқи ва сариғи ишлатилади. Шу билан бирга сабзидан лолалар ҳам ясаш мумкин. Пиширилган тухумни салат баргининг устига қўйиб унинг атрофига сабзидан ясалган лолалар жойлаштирилади ёки тўғралган тухум сариғи сепилади.\nСалат безаги учун шу билан бирга қўзиқорин, кўк нохот, пишлоқ, ёғда қовурилган оқ нон, қизил ва қора икра, мева суви (желе), қиймали помидор ва бошқалар фойдаланилади.\nСалатнинг безаги учун қизил лавлагидан фойдаланиш тавсия этилмайди, чунки лавлагининг қизил ранги бошқа маҳсулотларга тез сингиб, ёқимсиз тус беради.\nТез қораядиган маҳсулотлар, жумладан, олма, ерқалампири, селдерларни ҳам безак учун ишлатиш тавсия этилмайди.\nMohigul77 Дата: Пайшанба, 11.03.2010, 23:21 | Сообщение # 3\nСалатларни тайёрлаш бошқа турли хил таомлар каби ошпаздан сабр ва вақт талаб қилади. Бу сермеҳнат жараён вақтини қисқартириш учун баъзи пазандалик сирларини билиш лозимдир.\nСалат учун тайёрланган сабзавотларни узоқ вақт мобайнида сувда сақ'лаш тавсия этилмайди.\nТўғралган сабзавотларни дарҳол ишлатиш лозим, чунки уларни кўп вақт сақлаб бўлмайди. Тўғралган сабзавотларни дарҳол дастурхонга тортиш лозим.\nҚишки салатлар учун сабзавотларни бир оз шўр сувда пишириш лозим. Шуни эътиборга олиш лозимки, сабзавотлар қайнаб чиққан сувга солинса ўз витаминларини сақлаб қоладилар.\nЎсимлик ёғи ёки майонез қўшилган салатга, истеъмол қилишдан аввал бир неча томчи лимон шарбати ёки лимон пўстлоғи қўшилса янада хушбўй бўлади.\nСабзавотларни пишириш вақтида бир чимдим чой содаси қўшилса уларнинг ранги ўзгармайди.\nСалат тайёрлаш жараёнида силлиқ ва совуқ сабзавотларни аралаштириш керак эмас, бу тайёр маҳсулотни сақлаш муддатини қисқартиради.\nСабзавотлар тез пишиши учун сувга бир оз шакар қўшиш лозим.\nСалатлар тайёрлашда ишлатиладиган горчица ва ерқалампир (хрен) устидан қайноқ сув қуйилса улар унча аччиқ бўлмайди.\nПетрушкани совуқ сувда эмас, илиқ сувда ювилса, хушбўй бўлади.\nСувда пиширилаётган картошка ёрилмаслиги учун сувга оз миқдорда сирка кислотаси солиш керак.\nАгар сувга озроқ сарёғ солинса, картошканинг пишиш вақти камаяди.\nСалат тайёрлашда ишлатиладиган қичитқи ўтни олдин қайноқ сувда чайиш керак.\nШовул баргининг нррдонлиги сузма, укроп кўкати, петрушка, олма, ёнғоқ билан аралаштирилса камаяди.\nАгар салат тайёрлашдан олдин қоқиўт сувга солинса жуда аччиқ бўлмайди.\nСўлиган салат барглари 15 дақиқа илиқ сувга солинса, янгидек бўлади.\nСўлиган петрушка ва укропни янгидек қилиш мумкин, буниг учун уларни сирка кислотаси солинган сувга солиш керак.\nАгар петрушка ва укропни қопқоғи яхши беркитиладиган қуруқ идишда сақланса, узоқ вақт фойдали хислатларини ва кўринишини йўқотмайди.\nПиширилган гуруч оппоқ бўлиши учун озгина сирка кислотаси қўшиш кифоя.\nАгар идишни саримсоқпиёз билан артсак, салатимиз хуш таъм бўлади.\nБалиқдан тайёрланган салатларни махсус қайла билан аралаштирган маъқул. Ёғли балиқдан тайёрланган салатларга нордон қайла қуйиш маъқул. Лаҳмдан тайёрланган салатларга эса тухумдан, қаймоқдан тайёрланган қайла тавсия этилади.\nПичоқдан балиқ ҳидини кетказиш учун туз ва ўсимлик ёғидан фойдаланилади.\nҚайнатилган гўшт сувли ва нафис бўлиши учун қайнатилаётганида сувга лимон кислотасидан озгина миқдорда солиш керак.\nГўштга пишишидан олдин туз солиш тавсия этилади.\nСаримсоқпиёз салатни дарстурхонга тортишдан олдин қўшилади.\nАгар гўштни олдин ювиб, сўнг лимон шарбати билан артилса узоқ вақт сақланади.\nЛимонўтнинг барги ва ўзаги гўштни узоқ сақлашга ёрдам беради.\nПарранда гўштини яхидан сувда тушириш тавсия этилмайди.\nАгар кўк пиёзни ювмасдан сақласа, у узоқ туради.\nСалат учун ишлатиладиган парранда гўштини қайнаб турган сувда пиширган маъқул.\nВитамин ва минерал тузлар сабзавотларнинг пўсти остида бўлади, шунинг учун иложи борича уларнинг пўстини юпқа артиш керак.\nАгар сабзавотлар йирик тўғралса, витаминлар кам йўқолади.\nСабзавотларни ишлатишдан олдин тозалаш ва майдалаш керак.\nКичик бодринг, редиска, сабзи таомда пўчоғи билан ишлатилгани маъқул.\nПўчоғи билан пиширилган картошка 20% витаминини, арчиб пиширилгани эса икки биробар кўп йўқотади.\nСабзавот пиширилган сувни бошқа таом тайёрлашда ишлатиш тавсия этилмайди.\nКўкатларни тайёр таомга қўшган маъқул, агар қайнатилса ҳам 10 дақиқадан ошиши керак эмас.\nСабзавотли таомларни шундай ҳисобда тайёрлаш керакки, уларни истеъмол вақти қисқа бўлсин, уларни сақлашда ва иситишда қимматли тўйимли моддалари бузилади.\nСалатларни 6 соатдан кўп сақлаш мумкин эмас, совутгичда эса аралашмаган ҳолда 12 соатгача сақлаш мумкин.\nБўтқани аралаштиришга ўхшаб салатни қошиқда аралаштирманг, салатнинг кўриниши яхши бўлмайди. Гўштли, балиқли таомларга сабзавот салатларни тортиш мумкин.\nЕрқалампирни (хрен) совуқ сувда узоқ ушлаб бўпмайди, кучи йўқолади.\nЕрқалампирни қирғичдан ўтказиш шарт эмас, тозаланган илдизларни гўштқиймалагичдан ўтказилади.\nКўк пиёзнинг илдизини сув билан ҳўллаб, нам латтага ўраб, сўнгра қоғозга ёки полиэтилен пакетга ўраб совутгичга қўйилса узоқ сақланиши мумкин.\nПетрушка кўкатини янги узилган баргларида С витамини кўп бўлади, витамини кам бўлган таомларнинг аъло даражада ўрнини тўлдиради. Витаминлар тўла сақланиши учун таомда янги тўғралган кўкатдан фойдаланилади. Олдиндан ювиб, дастурхонга тортишдан олдин овқатга қўшилади.\nПетрушка узоқ вақт ўз кўриниши ва таъмини йўқотмаслиги учун, уни ювиб, сўнгра полиэтилен пакетга солиб, совутгичга қўйилади. Бироқ шуни эсда тутиш керакки, узоқ сақланса, петрушка таркибидаги витаминлар йўқолади.\nАгар петрушка кўкатини илиқ сувда ювилса у хушбўй бўлади.\nАгар ёрилган помидор моғорламасин десангиз, ёриғига йирик туз сепинг.\nУкроп дастурхонга тортишдан олдин ювилади, бўлмаса тез бузилади, таъмини, хушрўйлигини йўқотади.\nУкроп фақат янгилигида ишлатилади (қуритилганда хуштаъмлиги йўқолади). Таом тайёр бўлгандан сўнг қўшилади.\nУкроп, петрушка, селдер кўкатлари сўлиб қолса, 1 соатга совуқ сувга солиб қўйилади, шунда улар яна жонланади.\nКўкатларни яхши беркитилган банкада музлатгичда сақлаш ҳам мумкин.\nКўкатларни идишдаги совуқ сувда ювилса, қумлар идиш тагига чўкади.\nТозаланган сабзавотларни 2-3 кун совутгичда сақлаш мумкин. Фақат металл идишлардан фойдаланмаслик керак.\nСабзавотларни эмал идишда пишириш мумкин, фақат эмали куйган идишдан фойдаланиб бўлмайди.\nЎткир ҳидли салатларни (мисол учун пиёз, саримсоқпиёз, сельд) усти ёпиқ идишда сақлаш керак.\nЛимон шарбати ёки сиркани бир неча томчиси қўшилган салат С витаминларни сақлайди.\nАгар салат таркибида помидор бўлса, салатга лимон шарбати ва сирка қўшилмайди.\nКўк салат барглари иштаҳани очади, ундаги тўқималар ҳазм қилиш органларини ишини яхшилайди.\nКўк салат баргларини йирик-йирик кесиш тавсия этилади. Илдизини юқори қисмидан ҳам фойдаланса бўлади. Бундаги минерал тузлар, витаминлар салатни сувли, хуштаъм қилади.\nКўкатли салатни дастурхонга тортишдан олдин озгина миқдорда аралаштиралади, бўлмаса А витамини камаяди.\nУкроп кўпинча балиқ, бир неча гўшт салатларида зиравор ўрнида ишлатилади.\nПетрушка кўкатининг икки сиқими инсонга С витаминга суткалик талабини қондиради. Уни иссиқ таомларга солинади.\nБош пиёзни тўғрашдан олдин пичоқни совуқ сувга ботириш керак. Шундай қилинса, пиёз таркибидаги эфир ёғи кўзни ёшлантирмайди. Пичоқ учига озгина нон қўйса ҳам бўлади. Кўз ёшланмаслиги учун пиёзни совуқ сувда ушлаш керак.\nАгар кимгадир хом пиёз ёқмаса, пиёзли салатни тайёрлашда икки хил усул қўлланади. Юпқа қилиб халқача шаклида тўғраб бир зумга қайноқ сувга солиб олинади, Сўнгра совуқ сувда чайилади. Сувни тўкиб, салат билан аралаштирилади ёки халқа шаклида тўғраб, тузланиб бир иеча дақиқадан сўнг шарбатини тўкиб ташлаб истеъмол қилинади.\nКўпгина хуштаъм ўсимликлар витаминларга бой. Укроп, петрушка, ерқалампир барги ва илдизи, райҳон баргида кўплаб С витамини бор (каротин).\nҚишда ерқалампир илдизи полиэтилен пакетда ёки тупроқли челакда яхши сақланади.\nҚаттиқ музламаган пиёзни секин-аста 3-5°С да яхидан туширилса, у ўз таъмини йўқотмайди.\nАгар тузланган карам шўр бўлса ёки жуда нордон бўлса, истеъмол қилишдан олдин совуқ сувда бир неча марта ювиш керак.\nБодрингларни дастурхонга қўйишдан олдин ювилади. Бўлмаса сифати тез бузилиб, хушбўйлиги йўқолади. Бодрингни аччиқлигини кетказиш учун, уни тозалаб, шакарли сутга солиш керак. Бодрингдаги нитратларни камайтириш учун пўсти арчилиб, думи кесилади.\nЁзнинг иссиқ кунида баргли сабзавотларни янгилигини сақлаш учун, уларни сиркага ботирилган сочиққа ўраб қўйиш керак.\nКўк бодрингни бир неча кун янгидек сақлаш мумкин, бунинг учун думини 3/4 қисми пастга қаратилган ҳолда сувга ботириб қўйиш керак. Сувни ҳар куни алмаштириш керак. Бодрингни узоқ муддатга сақлаш учун қайноқ сувда ювиб, яхшилаб артилади. Сўнгра тухум оқи билан артилади. Бодрингнинг думи бўлиши керак. Сабаби ишлов берилгандан сўнг думидан осиб қўйиш керак. Яна бодрингни эмал идишга солиб, совутгичнинг пастида устини ёпмасдан, хўл сочиққа ўралган ҳолда сақлаш мумкин.\nРедиска қишки сўнги сабзавотдир. У организмда витаминлар камайиб кетган пайтда пайдо бўлади. Редиска иштаҳани очади. Пушти-қизил учи оқ редиска энг шириндир. Дастурхонга тортишдан олдин 20 дақиқа давомида совуқ сувга солиб қўйилади.\nОшқозон-ичак касалликлари, жигар, буйрак, касалликларида редиска истеъмол қилиш тавсия этилмайди.\nСабзавотларни қоронғи ва салқин жойда сақлаш керак. Таом тайёр бўлгандан сўнг, витаминлар таркибини кўтариш учун тахминан 1/4 қисмини майда тўғраб хом холида солиш керак.


Ҳоссам Ҳасан: «Қарама-қаршиликнинг бор-йўғи биринчи бўлими якунига етди» / CHAMPIONAT.asia\nҲоссам Ҳасан: «Қарама-қаршиликнинг бор-йўғи биринчи бўлими якунига етди»\nҲоссам Ҳасан Ўзбекистонга қарши ўйинда шогирдлари унинг барча кўрсатмаларини ҳам бажаришмаганини қайд этиб ўтди.\nЎзбекистон миллий терма жамоаси 6 сентябрь, жума куни ЖЧ-2014 саралаш Осиё минтақаси плей-офф дастлабки ўйини доирасида Иордания миллий терма жамоаси меҳмони бўлди. Амманда бўлиб ўтган баҳс 1:1 ҳисобидаги дуранг натижа билан якунланди.\nИордания миллий терма жамоаси бош мураббийи, мисрлик мутахассис Ҳоссам Ҳасаннинг қайд этишича, Ўзбекистонга қарш ўйинда унинг шогирдларига ўйин амалиёти етишмаган.\n«Ўзбекистонга қарши бугунги ўйин ҳамда Япония ва Австралияга қарши кечган ўйинларимиз ўртасидаги фарқ шундаки, ўша икки ўйинни биз мавсум ўртасида ўтказган эдик. Терма жамоа таркибидаги футболчиларнинг аксарияти ўз клуби сафида ё бешта ўйин ўтказган, ё умуман ўйин ўтказмаган», - деди Иордания миллий терма жамоаси бош мураббийи Ҳоссам Ҳасан.\n«Ўйин бошида диққат-эътиборни бироз йўқотдик, бироқ барибир ҳисобни очишга эришдик. Футболчиларимиз мен айтган топшириқларнинг барчасини ҳам бажаришмаган бўлса-да, бугун барибир гол ура олдик», - деди иорданияликларнинг мисрлик устози.\n«Иккинчи бўлимда, таркибда бир қатор ўзгаришларни амалга оширганимдан сўнг, рақиб дарвозаси олдида қатор хавфли вазиятларни юзага келтира олдик. Ҳозирча қарама-қаршиликнинг фақат биринчи бўлими якунига етди, сешанба куни эса Тошкентда иккинчи ўйинни ўтказамиз», - дея қўшимча қилди Иордания миллий терма жамоаси бош мураббийи Ҳоссам Ҳасан.\nЭслатиб ўтамиз, Ўзбекистон ва Иордания терма жамоалари ўртасидаги ЖЧ-2014 саралаш Осиё минтақаси плей-офф жавоб ўйини 10 сентябрь, сешанба Тошкентдаги «Пахтакор» стадионида ўтказилади.


Мунажжимлар башорати: 4 июль куни юлдузлар Сизга нималарни ваъда қилмоқда? - Zamin.uz\n4 июль куни шахсий ҳаётингизда нимаики содир бўлса, фақат парда ортида бўлади. Аниқроғи, экстремал ҳолатлар юзага келиши мумкинки, қандай йўл тутишни, бу вазиятдан қандай чиқиб кетишни билмай лол бўласиз. Шунда қалбингиз ёрдамга келади. Агар унга қулоқ тутсангиз, дар қўймайди. Ташқи кўринишингизни яхшилаш учун қилинажак барча ҳаракатлар бугун муваффақиятли кечади. Бу масалада мутахассисларга мурожаат этсангиз, яна яхши. Молиявий соҳада бугун муаммоларга дуч келмайсиз.\nШахсий ҳаётингизда бугун куннинг биринчи ярмида ёқимли танаффуслар юзага келиши кутилади. Сизга худонинг ўзи шу масалада ёрдам бериши аниқ. Муҳаббатда ҳам жуфтингиз ва бўлғуси жуфтингиз билан кечадиган ўзаро муносабатларда ижобий тарафга ўзгариш сезила бошлайди. Кун давомида қачонлардир ишқий саргузаштларни баҳам кўрган инсон билан учрашиб қолишингиз мумкин. Кечқурун илож топсангиз, бассейнда чўмилинг. Саломатликка чўмилишнинг жуда фойдаси кўп бўлади.\n4 июль куни бир жойда ўтириб, худодан сўрашингиз умуман нотўғри. Ҳаракатда бўлишингиз лозим. Фақат ҳаракатгина сизга ўзингиз истаган эзгуликларни ҳадя эта олади. Ҳали оила қуришга улгурмаганларнинг айримлари куннинг иккинчи ярмида бўлғуси жуфтини учратиши эҳтимолдан холи эмас. Кечқурун кимдир сизга моддий жиҳатдан ёрдам кўрсатиши кутилмоқда. Демак, сиз иш ёки ўқишдан кейин дўкон айланиб ёқимли харидлар қилиш имконига эга бўласиз.\nКунингиз осуда ва атрофдагилар билан аҳилликда кечиши ҳақиқатга яқин. Кун бўйи ишда ҳам, шахсий ҳаётда ҳам ўта қизиқарли ҳодисаларга гувоҳ бўласиз. Ишда ҳамкасблар олқиши ҳам сизники бўлиши кутилади. Фақат бефойда ишларга қўл уриб беҳуда вақт кетказмасангиз бас. Муҳаббатда сизга бардош ва сергаклик зарур бўлади. Қандай йўл билан бўлмасин, жуфтингиз ё бўлғуси жуфтингизга қалбингиздаги туйғулар ҳақиқийлигини яна бир бор исботлашингиз лозим. Ўзингизни турли юқумли хасталикларга чалинишдан эҳтиёт қилинг.\n4 июль арслон буржи вакиллари учун афсонавий кечади. Сиз келажакда мавқеингиз ошиши учун тиргак вазифасини ўтовчи оммавий тадбирда иштирок этишингиз мумкин. Бу тадбир сизга бир олам завқ бағишласа ажаб эмас. Лекин яқин дўстлар билан муносабатларингизда совуққонлик кўзга ташланиши мумкин. Ҳадеганда бир-бирингизни тўғри тушуна олмай қийналасиз. Кечки пайт сиздан қарз олганлар қарзини қайтаради ва кўрибсизки яна оилавий хазинангиз пулга тўлади. Муборак бўлсин!\nИшхонадаги обрўйингизга обрў қўшувчи ишларни амалга оширишингиз кутилади. Обрўйингиз нафақат раҳбарлар ва ҳамкасблар қаршисида, балки қариндошлар олдида ҳам бир поғона юқори кўтарилганига гувоҳ бўласиз. Атрофдагилар сизга ўхшашни, сиз каби ишлашни орзу қила бошлаганларига амин бўласиз. Молиявий масалада тежамкорликнинг этагидан маҳкам тутиб олишингиз шарт эмас. Бугун худойимнинг ўзи сизга ғойибдан ризқ ато этай деб турибди иншооллоҳ. Сурункали хасталикка йўлиққан бўлсангиз, кун тиғида кўп қолиб кетмаслигингиз тавсия этилади.\n4 июль куни бирпасгина жажжи болакайга айланиб турсангиз ҳам ҳеч ким айб қилмасди. Чунки кайфиятингизда шундай манзара намоён бўлиши мумкин. Қаердандир олислардан меҳр кута бошлайсиз. Ҳамма сизни алқашини, олқишлашини орзулайсиз. Орзуга айб йўқ. Аммо болаликка қайтиш саробдан бўлак нарса эмас. Яқинларингиз сизга бажонидил меҳр ва эътибор кўрсатишга тайёр туришибди. Бунинг учун болага айланишингиз шарт эмас. Анчадан бери қалин дўст ҳисобланган инсон кечқурун моддий тарафдан кўмак бериши мумкин.\nЭрталабданоқ кайфиятингизда кўтаринкилик кўзга ташлана бошлайди. Бу ҳолатдан унумли фойдаланиш ниятингиз бўлса, арзимас майда қувончдан ҳам завқланинг. Бунга қўшимча тушдан кейин сизга таниш-билишлар қўшимча даромад келтирувчи, ўзингиз учун жуда қизиқарли иш таклиф этишлари мумкин. Бугун ижод аҳлининг ҳам куни туғади. Сурункали хасталикка йўлиққанлар муолажаларни фақат врач кўрсатмасига асосланган ҳолда амалга оширишлари керак.\n4 июль куни янги дўстлар орттирасиз, миянгизга профессионал касбингиз билан ишга тааллуқли ажойиб ғоялар қуйилиб келади. Жуфтингиз билан муносабатларда принципиалликдан воз кечинг. Ён беришга ҳаракат қилинг. Агар шунга эриша олсангиз, шахсий ҳаётингиз асалдан ҳам тотли кеча бошлайди. Кечки пайт саломатлик ҳақида қайғуринг. Витаминга бой мевалар истеъмол қилинг. Агар мавсумда меваларга тўйсангиз, йил бўйи саломатлигингиз юқори даражада бўлади.\nҲар қандай вазиятда ҳам ички гармонияни ўзингизда сақлаб қолинг. Молиявий муаммоларни ҳал этишда ўзингиз хоҳлаган натижаларга эриша олмаслигингиз мумкин. Лекин қайғуришга, бундан фожиа ясашга ҳожат йўқ. Ҳамма нарсанинг ўз вақт-соати бор. Бир тийинсиз қолиб кетмаслигингиз тайин. Ундан кўра соғлиқни тиклаш масаласида бош қотиринг. Зарур бўлса, парҳез тутишни бошланг. Айниқса, бу ортиқча вазн йиға бошлаганларга тегишли.\n4 июль куни ишхонадаги раҳбарлар билан жанжаллашиб қолмаслик учун ниҳоятда хотиржам бўлишингиз лозим. Бу ҳолат фақат сизнинг фойдангизга ишлаши мумкин. Айниқса, яқин орада меҳнат таътилига чиқишни мўлжаллаганлар учун хотиржамлик асқотади. Бугун мусиқа, сураткашлик ва шеърият билан машғул инсонларга омад кулиб боқади. Шеърият кўнгил тубидаги орзулар ҳақиқатга айланиши учун хизмат қилиши эҳтимолга яқин. Шубҳасиз, биринчи навбатда соғлиқ ҳақида қайғуришингиз зарур. Кечқурунги таом истеъмолида жуда зийрак туринг.\nБугун бўлар-бўлмасга куч сарфлайверишдан сақланинг. Яқин орада бу куч сизга асқотиши мумкин. Шахсий ҳаётдаги муаммоларни ижобий ҳал этиш учун 4 июль жуда муваффақиятли кечади. Фақат иллюзияга берилманг. Реаллик сари интилинг. Бош оғриғи безовта қила бошласа, халқона муолажалардан нари бўлинг. Кечқурун албатта тоза ҳавода сайр қилинг.\nМунажжимлар башорати: 14 декабр куни юлдузлар сизга нималарни ваъда қилмоқда?\n13-12-2017, 22:33, Ҳаёт тарзи\n15-08-2017, 21:39, Ҳаёт тарзи


5А231401 – Статистика (тармоқлар ва соҳалар бўйича) – TDIU\nМутахассислик номи, шифр: 5А231401 – Статистика (тармоқлар ва соҳалар бўйича)\nДастур давомийлиги: 2 йил\nКредитлар сони: 120 ECTS\nМалака даражаси: магистр\nКвалификация: Статистик (тадқиқотчи-педагог)\nДастур тиллари: ўзбек, рус.\nДастур вазифалари: Ушбу дастур статистика фанининг назарияси, предмети ва услубларини, статистик ва иқтисодий тушунчаларни, категориларни, таснифларни, бозор ҳодисалари ва жараёнлар ўртасидаги сабаб муносабатларини, қонуниятларни ўрганиш, статистик усуллар ёрдамида уларнинг ривожланишини прогнозлаш.\n-статистика соҳасида аҳолини, саноатни, қишлоқ хўжалигини, хизматларни рўйхатга олиш ва уларнинг натижаларини статистик тахлил қилиш ва баҳолаш;\n-статистик кўрсаткичларни таҳлил қилиш ва амалда қўллаш ҳамда ҳулосалар чиқариш;\n-статистик таҳлил натижалари асосида оммавий ижтимоий-иқтисодий ҳодиса ва жараёнларнинг ривожланишини прогноз қилиш;\n-статистик кузатишлар натижасида тўпланган маълумотларни статистик баҳолаш, таклиф ва тавсиялар бериш;\n-статистик маълумотларни жадвал ва графиклар кўринишида тақдим этиш;\n-оммавий ҳодисалар ва жараёнлар ўртасидаги боғлиқликни статистик усуллар ёрдамида таҳлил қилиш;\n-статистик жараёнлар ва ҳодисалар динамикаси хамда тенденцияларини таҳлил қилиш ва прогнозлаш;\n-иқтисодий кўрсаткичларнинг статистик таҳлилини ўтказиш, илмий таклиф ва тавсиялар бериш;\n-корреляцион ва регрессион таҳлил усулларидан фойдаланган ҳолда статистик моделларни тузиш-малакасига эга бўлиши керак.\n-Ўзбекистон Республикаси Давлат статистика қўмитаси ва бўлимларида;\n-вазирликлар, қўмиталар ва корхоналарда;\n-ОТМларда педагогик ва илмий-тадқиқот ишларини олиб бориши мумкин.\nСтатистика кафедраси мудири А.Аюбжонов\nINTSL7.5Статистика асослари (7.5 ECTS)\nAPPSTA7.5Амалий статистика (7.5 ECTS)\nSTAINF7.5Статистик таҳлил (7.5 ECTS)\nBUSSTA7.5Бизнес статистика (7.5 ECTS)\nSTAMF7.5Молия статистикаси (7.5 ECTS)\nFINSA7.5Молиявий ҳисобот таҳлили (7.5 ECTS)\nRESMT7.5Солиқ тадқиқот усуллари (7.5 ECTS)\nSTACOM7.5Статистик ҳисоблаш (7.5 ECTS)\nINTTRI7.5Халқаро савдо ва минтақавий интеграция (7.5 ECTS)\nAPPECON7.5Амалий эконометрика (7.5 ECTS)


Лукашенко хокимиятни угилларига топшириши хакидаги миш-мишларни рад этди – КУН УЗ\nАндижонда собик турмуш уртоги ва кайнотасини пичоклаб улдирган эркак кулга олинди\nГлавная / Жахон / Лукашенко хокимиятни угилларига топшириши хакидаги миш-мишларни рад этди\n26.02.2021\tЖахон Comments Off on Лукашенко хокимиятни угилларига топшириши хакидаги миш-мишларни рад этди 18 Показы\nБеларусь президенти Александр Лукашенко мамлакатда хокимиятни уз фарзандларига, хусусан, тунгич угли Викторга топшириш ниятида эмаслигини маълум килди. Бу хакда «РБК» хабар берди.\nАлександр Лукашенко ва унинг угиллари\n«Куп эшицангиз керак: хокимият транзити, Лукашенко хокимиятни хеч булмаганда тунгич углига топширади, у мамлакатда хукмронлик килади, деган гаплар юради. Менинг оиламда бу хеч качон мухокама килинмаган ва мухокама килиниши мумкин эмаслигини хам куп айтганман. Чунки мендан кейин бирорта фарзандим Беларусь президенти булмайди», — деди давлат рахбари Миллий олимпия кумитаси (МОК) йигилишида.\nШу пайтгача МОК биринчи вице-президенти сифатида ишлаган Виктор Лукашенко 26 февраль куни кумита президенти этиб сайланди. Углидан аввал, 1997 йил май ойидан бери Александр Лукашенко МОК президенти булиб келган.\nАмалдаги президент Виктор энди давлат хизматчиси булмайди, деб ваъда берди. «Бугун у барча келгуси окибатлар билан бирга президентнинг Миллий хавфсизлик буйича ёрдамчиси лавозимидан озод килинади», — деди президент.\nВиктордан ташкари, Беларусь президентининг яна иккита угли бор: «Президент спорт клуби» давлат-жамоат бирлашмаси бошкаруви раиси —уртанча угли Дмитрий хамда вояга етмаган кенжа угли Николай.\nЭслатиб утамиз, Беларусдаги президентлик сайловлари 2020 йил 9 август куни утказилган. МСК маълумотига кура, Лукашенко 80,1 фоиз овоз билан сайловларда голиб деб топилган. У мамлакатни 26 йилдан буён бошкариб келмокда. Сайлов куни Минск марказида харбий техника пайдо булган. Пойтахт Минскда президент сайловидан кейин норозилик намойиши бошланди. Шундан буён мамлакатда норозилик намойишлари ва намойишчиларни куллаб-кувватлаш учун чикишлар давом этмокда. Шу каби норозилик намойишларининг бирида Лукашенко уз кароргохига кулида автомат билан учиб келганди, уни тулик куролланган угли — Николай куриклаган.\nПред. Абгор йуллар буюк келажакка олиб бормайди\nСледующая Саудия Арабистони коронавирусга карши эмланган зиёратчиларга хаж учун рухсат беради\nАмерикада 4 йиллик мураккаб давр якунланди. Трамп даврида мамлакат уруш ёкасига хам келиб колганди (Эрон …\nКуролли Кучлардаги харбий унвонларда узгариш юз беради\nТуркия Ливияда Хафтарни куллаб-кувватлаётган катор давлатларни танкид килди


Чили термасининг Конфедерациялар кубоги учун таркиби маълум\n3 июнь,2017, 11:26 471\nЧили терма жамоасининг Конфедерациялар кубогида иштирок этадиган таркиби маълум қилинди. Унга кўра, жамоа бош мураббийи Хуан Антонио Пицци Россияда ўтадиган мазкур турнир учун 23 нафар футболчини танлаб олган.\nҚуйида улар билан таништирамиз.\nДарвозабонлар — Клаудио Браво («Манчестер Сити», Англия), Джонни Эррера («Универсидад де Чили»), Кристофер Тоселли («Универсидад Католика»);\nҲимоячилар — Маурисио Исла («Кальяри», Италия), Энцо Роко («Крус Асуль», Мексика), Эухенио Мена («Ресифе», Бразилия), Пауло Диас («Сан-Лоренсо», Аргентина), Гари Медель («Интер», Италия), Гонсало Хара, Жан Босежур (оба — «Универсидад де Чили»);\nЯрим ҳимоячилар — Франсиско Сильва («Крус Асуль», Мексика), Чарлес Арангис («Байер», Германия), Фелипе Гутьеррес («Интернасьонал», Бразилия), Артуро Видаль («Бавария», Германия), Пабло Эрнандес, Марсело Диас (иккаласи — «Сельта», Испания), Эдисон Пуч («Некакса», Мексика);\nҲужумчилар — Алексис Санчес («Арсенал», Англия), Эдуардо Варгас («Тигрес», Мексика), Анхело Сагаль («Уачипато»), Мартин Родригес («Крус Асуль», Мексика), Хосе Фуэнсалида («Универсидад Католика»), Леонардо Валенсиа («Палестино»).\nМаълумот учун, чилиликлар Б гуруҳида Германия, Австралия ва Камерун термалари билан кураш олиб боради.\nИлгарироқ, Австралия термасининг ҳам Конфедерациялар кубогида иштирок этадиган таркиби эълон қилинган эди.\nТеглар: Чили Конфедерациялар кубоги\n2017 йилда ким кўп гол киритди? Мессими ёки Роналду? 679


Чехия президенти ЕИ ва НАТОдан чиқишга доир референдум ўтказишни таклиф қилди\n23:03 / 01.07.2016\nЧехия президенти Милош Земан мамлакатнинг ЕИ ва НАТОдаги келажагига доир референдум ўтказишни таклиф қилди. Бу ҳақида ТВЦ телеканали хабар қилди.\n"Мен ЕИдан чиқиш учун овоз бераётганлар билан ҳамфикр эмасман, лекин улар ўз фикрларини билдира олишлари учун қўлимдан келганча ҳаракат қиламан. Бу гаплар НАТОга ҳам тегишлидир", - дея маълум қилди Земан.\nЧехия Конституциясига мувофиқ, мамлакат президенти референдум чақириш ҳуқуқига эга эмас, уни ўтказиш учун мамлакатнинг асосий қонунига ўзгартириш киритиш керак. Манбага кўра, Земан жамиятга етарлича таъсир ўтказа олади, чехиялик фуқаролар эса евроскептик ҳисобланади.\nИжтимоий фикр сўровлари шуни кўрсатадики, 2016 йилнинг апрелида Чехиянинг ЕИга аъзолигидан 25 фоиз респондентларгина мамнун бўлишган, бир йил аввал эса бу кўрсаткич 32 фоизни ташкил қилган.\n11:49 / 26.05.2018


Боку: Бундестагнинг арманилар геноцидини тан олиши нохолислик ва тарафкашлик\n22:35 / 02.06.2016\nОзарбайжон ТИВ матбуот хизмати раҳбари Ҳикмет Гаджиев Германи парламентининг арманилар геноцидини тан олишга қаратилган резолюцияни қабул қилишига муносабат билдириб ўтди.\n"Биз бу резолюцияни тарафкашлик учун бичиб-тўқилган ва нохолис тайёрланган деб биламиз. Сиёсий мақсадлар учун тарихни сохталаштирмаслик керак", дейди у.\nУ бундестагни "Хўжалида озарбайжонликларнинг геноцид қилингани фактини инкор қилиш"да ва икки хил стандартда айблаган.\nБундестаг депутатлари бугун 1915 йилда Усмонлилар империясида арманиларнинг депортация қилинишини геноцид деб тан олиш юзасидан резолюция қабул қилди.\n«1915–1916 йилларда Усмонийлар салтанатида арманилар ва бошқа христиан озчиликларнинг геноциди хотирасига» деб аталган ҳужжат қабул қилинишидан кейин Туркия Германиядан элчисини чақириб олди.\n1915 йилда, Биринчи жаҳон уруши вақтида Усмонийлар империясида, турли баҳоларга кўра, 600 мингдан 1,5 миллионгача армани ҳалок бўлган. Туркия 300 минг киши ҳалок бўлганини тан олади, аммо бунинг «геноцид» атамаси билан таърифланишига қарши чиқади. Ўз навбатида, турк тарихчилари арманиларнинг қуролли гуруҳлари ўн минглаб мусулмонларни қирғин қилганини таъкидлаб келади.\nХўжалидаги воқеалар эса Қорабоғ уруши доирасида 1912 йили рўй берган. 1992 йилнинг 25 февралидан 26 февралига ўтар кечаси арман ҳарбийлари Тоғли Қорабоғдаги Хўжали шаҳрига кирган. Қамал вақтида ва ундан кейин тинч аҳолининг юзлаб вакиллари ҳалок бўлган, жароҳатланган ва бедарак йўқолган. Озарбайжон мажлиси турли текширувлар асосида ўша куни 485 киши ўлдирилганини иддао қилади ва бу воқеани геноцид деб атайди.